Vesti online / Vesti / Ex YU / Dodik: Zvizdićeva ideja suluda\nČim je čuo šta je Zvizdić izjavio zbog procena da stiže dosad najveći migrantski talas, Dodik je poručio i da je protiv slanja Oružanih snaga BiH na dodatno obezbeđivanje granice, što je i zatraženo. Kada je reč o Republici Srpskoj za bezbednost će se, kaže Dodik, pobrinuti rezervni sastav policije koji će ubrzo dobiti MUP Republike Srpske.\n- Na delove gde je RS odgovorna na dispozicijama koje to predviđaju zakon i propis, mi ćemo kontrolisati situaciju, mi nismo opredeljeni da u RS pravimo kampove ni bilo šta drugo, razumemo da su ti migranti u tranzitu i da idu na najbliže destinacije, u ovom slučaju Bihać, da mogu da pređu u EU - kaže Dodik.\nVlasti Unsko-sanskog kantona odavno tvrde da se sa nivoa zajedničkih institucija zakazalo kada je migrantska kriza u pitanju, a to tvrde i stručnjaci za bezbednost. Veruju da od početka priliva migranta nije postojala želja da se sa tim problemom ozbiljno uhvati u koštac. Tako je, praktično, BiH postala jedina zemlja u okruženju koja nije organizovano sprečavala nelegalan ulazak migranata na svoju teritoriju.\n- Potrebno je samo da se obezbedi institucionalna saradnja na zahtevnom nivou, a inicijativa za takvu saradnju nisu došle na vreme od nadležnih organa i institucija iz BiH, čiji je osnovni zadatak bio da brinu o bezbednosti granica i obezbeđivanje da granica ne bude prohodna - ističe Slobodan Župljanin, dekan Fakulteta za bezbednost i zaštitu.\nDa je granica i te kako prohodna, najbolje znaju u Unsko-sanskom kantonu. Traže da u roku od mesec dana migranti budu izmešteni iz prihvatnih centara "Bira" i "Miral" i da se oni zatvore. Na te zahteve niko im nije odgovorio.\nKakav je odnos prema tom problemu govori i podatak da je sednica Parlamenta BiH prekinuta zbog nedostatka kvoruma baš kada je trebalo da bude reči o najavama da pristiže najveći broj migranata do sada. Za to vreme, u Unsko-sanskom kantonu strahuju zbog zdravstvene situacije ali i narušene bezbednosti jer broj krivičnih dela koja čine migranti raste.\n- Od januara do marta, legitimisano je 6.600 migranata a izvršena su 79 krivična dela i na stotine prekršajnih dela koji su počinili migranti - kaže Mustafa Ružnić, premijer USK.\nUkoliko Grčka otvori granice i pusti na desetine hiljada migranata, BiH će tek da bude u problemu. Procene govore da ako samo trećina onih koji su trenutno u Grčkoj krene prema EU preko BiH, ovde može da se očekuje oko 25 hiljada migranata. Ni sa ovih blizu četiri hiljade, koliko ih je trenutno u BiH, nadležni sa nivoa zajedničkih institucija ne mogu da se izbore.


NovaEnergija.net » Roming od 1. jula po novoj ceni Roming od 1. jula po novoj ceni – NovaEnergija.net\nCene usluga rominga za građane Srbije, Crne Gore, BiH i Makedonije, koji koriste usluge mobilnih operatera u te četiri zemlje, od juče su dodatno snižene.\nNiže cene rominga u četiri zemlje regiona rezultat su primene druge faze sporazuma koji je ministar telekomunikacija Rasim Ljajić sa resornim ministrima Crne Gore, Bosne i Hercegovine i Makedonije potpisao u septembru 2014. godine.\nLjajić je u izjavi Tanjugu precizirao da, u skladu sa potpisanim sporazumom, od sada odlazni pozivi u romingu za pomenute četiri zemlje koštaju 0,24 evra po minutu, umesto dosadašnjih 0,29 evra, dok minut dolaznog poziva košta 0,07 evra umesto dosadašnjih 0,08 evra.\n“Cene korišćenja rominga u četiri zemlje regiona od danas su u proseku niže za oko 20 posto. I to nije kraj snižavanju, pošto nas od 1. jula naredne godine čekaju još niže cene rominga u Srbiji, Crnoj Gori, Bosni i Hercegovini i Makedoniji“, zaključio je Ljajić.\nRoming od 1. jula po novoj ceni was last modified: July 1st, 2016 by Jelena Jovičić\nBiHCrna Goramakedonijanove ceneromingSrbijatop\nProgramer pronašao način da spreči Windows 10...


Stoltenberg: Napad u Sarajevu podseća na terorizam\nGeneralni sekretar NATO-a Jens Stoltenberg izjavio je danas u Beogradu da će Srbija kao suverena država sama odlučivati o tome da li želi da postane članica severno-atlantskog pakta i istakao da NATO na to nikada nije prisiljavao ni jednu državu.\n„NATO ima odlične odnose sa Švedskom, Finskom… to su neutralne zemlje. Gradimo sve bolje i bolje odnose i sa Srbijom“, kazao je Stoltenberg i ponovio da mu je žao svakog „nevinog ljudskog života“ koji je izgubljen za vreme NATO bombardovanja Jugoslavije 1999. godine. On je rekao i da ubistvo vojnika u Sarajevu podseća na teroristički čin, ali da bez detaljnih činjenica iz istrage ne može da govori više o tome. „Događaji u Sarajevu liče na terorizam, u pitanju je napad na ljude zadužene za bezbednost, ali ne mogu reći više dok ne dobijem sve činjenice“, kazao je Stoltenberg za Radio-televiziju Srbije.\nOn je ocenio da je region Zapadnog Balkana napredovao od nemira i ratova 1990-ih godina, ali da svi i dalje moraju da budu „svesni opasnosti rizika“. Generalni sekretar NATO-a razgovarao je danas u Beogradu sa srpskim premijerom Aleksandrom Vučićem i ministrima inostranih poslova i odbrane Ivicom Dačićem i Bratislavom Gašićem.


'Republika Srpska nije formirana da bi bila u BiH'\nIzvor: B92, 03.Dec.2019, 00:52\nSrpski član Predsednitva BiH Milorad Dodik izjavio je da je ono to je najgore u BiH pokuaj da se ljudima nameće miljenje.\nDodik je istakao da Republika Srpska nije formirana da bi bila u BiH.\n"Ona kada je formirana, formirana je da bude nezavisna drava. Ona je tu svoju nezavisnost branila u toku rata i kroz Dejtonski sporazum, imajući u vidu da su 1992. godine velike sile, kao to je Amerika, >> Pročitaj celu vest na sajtu B92 << priznale Republiku Srpsku. Mi smo naučili da bez drave, nema slobode", istakao je Dodik na televiziji "Hepi".\nOn je takođe ocenio da su Srbi skloni da budu istorijski naivni i da prave istorijske greke i da donesu odluke koje ih kasnije kotaju mnogo.\nPo njegovom miljenju, BiH ostaje problem i tu nema pomirenja, kao i da muslimani (Bošnjaci) ele celu zemlju za sebe, te da se pokuava nametnuti da su Srbi krivi za sve.\n"Zato je BiH nikakva zemlja, mi se od nje na neki način odričemo u nekom smislu, nju svojataju muslimani. Muslimani efektivno kontroliu 25 odsto teritorije i to mogu da kau da je njihovo", rekao je Dodik.\nRadio Televizija Vojvodine: Dodik: RS nije formirana da bi bila u BiH\nKurir: MILORAD DODIK PORUČIO: Republika Srpska nije formirana da bi bila u BiH!\nVečernje novosti: Dodik: Republika Srpska je formirana da bude nezavisna, a ne da bi bila u BiH


crvena zvezda protivnik plej of kvalifikacija za ligu evrope kluz serif\nFudbaleri Crvene zvezde će u plej-ofu kvalifikacija za Ligu Evrope igrati protiv Kluža.\nŠampion Rumunije je ove večeri, baš kao i crveno-beli eliminisan iz kvalifikacija za Ligu šampiona.\nKluž je od Jang Bojsa na gostovanju izgubio 3:1 i ispao iz kvalifikacija za elitno evropsko takmičenje pošto je u Rumuniji bilo 1:1.\nNešto ranije je Zvezda izgubila od Šerifa u Moldaviji sa 1:0 i svoj evropski put nastavlja u kvalifikacijama za drugo po rangu takmičenje "starog kontinenta".\nSem propuštene zarade i šanse da se dodatno pojača koeficijent eliminacijom Šerifa, crveno-beli su dobili i znatno jačeg rivala od Moldavaca u plej-ofu za Ligu Evropu.\nKluž ima procenjenu vrednost triput veću od ekipe iz Tiraspolja koja je na 12 miliona, a prvak Rumunije na 30,4.


Članice evro zone u maju zabeležile trgovinski suficit - Retail Serbia\nČlanice evro zone u maju zabeležile trgovinski suficit\nČlanice evro zone su u maju zabeležile trgovinski suficit, zahvaljujući tome što je uvoz smanjen u većoj meri nego izvoz, usled slabljenja domaće tražnje.\nPodaci statističke službe Evropske unije, Eurostat, su pokazali da je sezonski neprilagođeni trgovinski suficit u 16 članica EU koje koriste evro iznosio u maju 1,9 milijardi evra, u poređenju sa deficitom od 3,8 milijardi evra godinu dana ranije i suficitom u aprilu od 2,7 milijardi evra.\nMajski izvoz je potonuo 24 odsto na godišnjem nivou, ali je uvoz istovremeno još više smanjen - za 27 odsto, što je novi dokaz o slaboj domaćoj i inostranoj tražnji usled globalnog ekonomskog slabljenja. Suficit je u maju iznosio 800 miliona evra. Posle viška od 700 miliona evra u aprilu, to je poboljšanje u odnosu na veliki deficit u januaru, februaru i martu.\nUvoz članica zone evra je, ipak, sezonski prilagođeno, smanjen u maju 2,8 odsto na mesečnom nivou, dok je izvoz istovremeno opao 2,7 odsto.\nIndustrijska proizvodnja u zoni evra je u maju povećana 0,5 odsto u odnosu na prethodni mesec, što je bio prvi rast od avgusta 2008. i znak da je najgora resecija u Evropi od Drugog svetskog rata počela da jenjava.


Pozivnica iz Humske: "Svi zajedno, do pobede!" - Sportske.net\nPozivnica iz Humske: "Svi zajedno, do pobede!"\nFudbaleri Partizana koji su se danas okupili na stadionu u Humskoj iskoristili su priliku da zajedničkom porukom pozovu navijače na najvažniju utakmicu sezone.\nStojke i Lola poslali jasnu poruku Radničkom!Svečano u Partizanu, ko je ušao u odabrano društvo?''Vrati se, Suma, vrati...'' A on u potpuno novom izdanju!Da li je vreme da tribine u Humskoj konačno budu pune?Strahinja Pavlović o potencijalnom transferu, da li je večeras nešto otkrio?\nDanas je u Humskoj upriličena posebna svečanost posvećena fudbalerima Partizana koji su u crno-belom dresu odigrali više od 100 i 200 utakmica.\nTako su se na stadionu okupili igrači koji imaju najveći respekt navijača, pa su posle svečanosti iskoristili priliku da podršci upute posebnu poruku.\nOsmorica prvotimaca FK Partizan izgovorili su poruku koja predstavlja poziv navijačima da u sredu napune tribine i podrže ekipu u prvoj utakmici polufinala Kupa Srbije protiv Radničkog.\n"Znamo da ovo nije sezona kakvu smo želeli, jer Partizan mora da osvaja trofeje i igra Evropu. Za nas je Partizan uvek na prvom mestu u svemu. Zato se borimo do kraja u utakmici koja je za nas najvažnija u sezoni. Naš stadio ne sme da bude prazan u sredu, jer igramo prvu polufinalnu utakmicu Kupa Srbije. Potreban si nam ti, tvoj brat, devojka, svi koji vole Partizan. Jer Partizan je šampionski klub i uvek će to i biti. Zato svi zajedno, da Kup ostane u Humskoj. Do pobede!", poručili su fudbaleri Partizana.\nCrno-beli u sredu od 18 časova dočekuju Radnički iz Niša u prvoj utakmici polufinala Kupa Srbije. Revanš je na programu 15. maja u Nišu.\nPartizan je trostruki uzastopni osvajač Kupa Srbije i ukoliko eliminiše Radnički imaće šansu da trofej brani u velikom finalu na "Čairu".


Usluge - CzechTrade Offices\nAgencija CzechTrade besplatno pruža poverljive usluge u cilju pomoći vašem preduzeću da pronađe kvalifikovane češke dobavljače. Agencija CzechTrade pruža obiman asortiman usluga poslovne podrške i stupanja u kontakte, uključujući:\npredstavljanje kvalitetnim češkim dobavljačima\npomoć sa lokalnim outsourcing-om\norganizaciju posete i pregovaranja sa češkim firmama\nučestvovanje na inostranim velesajmovima\ninformacije o poslovanju u Češkoj Republici\nAko tražite partnera koji će vam pomoći sa proizvodnjom, možete kontaktirati naš specijalizovani tim sa vašim određenim zahtevima. Agencija CzechTrade sa zadovoljstvom će vam pomoći da stupite u kontakt sa češkom firmom.\nOdredite vaše zahteve u pogledu proizvoda / usluge, definišite kvalifikaciju potencijalnog dobavljača i mi ćemo za vas organizovati pregovore one-to-one sa kasnijim dogovorom posete preduzeća u Češkoj Republici.\nUpoznajte poslovnog partnera tokom događaja za stupanje u kontakte, na sajmovima, akciji za posredovanje kontakata po meri ili drugih događaja.\nZvanična baza podataka čeških izvozno orijentisanih kompanija. Iskoristite kontakte sa češkim proizvođačima i firmama koje pružaju usluge.


Dačić: Organizovani letovi koji će vratiti građane u Srbiju - Istinito.com - Ne budi ovca!\nPočetna > Region > Dačić: Organizovani letovi koji će vratiti građane u Srbiju\n6. Aprila 2020. Istinito641Leave a Comment on Dačić: Organizovani letovi koji će vratiti građane u Srbiju\nMinistar spoljnih poslova Srbije Ivica Dačić najavio je da će sutra biti organizovan još jedan let za Pariz i Frankfurt, a u srijedu i let za Vašington, koji će vratiti građane Srbije u zemlju.\n“Danas je let za Bratislavu, sutra za Pariz i Frankfurt, a prekosutra će biti organizovan let za Vašington, vratiće naše građane”, naveo je Dačić.\nOn je rekao i da “Er Srbija” ima jedan interkontinentalni avion, koji je svakodnevno angažovan za kargo letove, odnosno za prevoženje humanitarne pomoći i donacija, i robe koju Srbija kupuje za liječenje od virusa korona.\nDačić je kazao da je dogovoreno sa EU da Srbija bude dio njenog mehanizma za organizovanje povratka državljana, pa, kada članice EU idu po svoje državljane iz raznih dijelova svijeta, prevezu i državljane Srbije koji se tamo nalaze.\nTako su se, na primjer, vratili srpski državljani iz Perua do Beča odakle su vraćeni za Beograd.\nDačić je naveo da su se sa zahtjevom za povratak u Srbiju javili državljani iz raznih zemalja i da ih je u Australiji 144, Austriji 308, Belgiji 46, Velikoj Britaniji 60, Grčkoj 35, Egiptu 25, Češkoj 90, Indiji 34, Indoneziji 51, Maldivima 23, Tajlandu 80, Vijetnamu 15, Kanadi 34, Kuvajtu 43, Maroku 25, Nigeriji 155, Nemačkoj 1.500, Norveškoj 107, Islandu 10, Portugaliji 35, SAD-u oko 700, Saudijskoj Arabiji 65, Slovačkoj 320, Francuskoj 293, UAE 177, Švajcarskoj 496, Švedskoj 241, Albaniji 10, Mađarskoj 54…\nOn je primjetio da mnogi državljani imaju nerealna očekivanja da država po njih direktno pošalje avion i poručio im da dođu što bliže Srbiji što značajno olakšava povratak u zemlju.\nNaglasio je da se nijedan avion po državljane ne šalje bez odobrenja predsjednika Srbije Aleksandra Vučića i dodao da Vlada u dogovoru sa predsjednikom pomaže državljanima da se vrate ističući da to nije obaveza države koja to, za razliku od nekih zemalja, ne naplaćuje svojim građanima.\n”Nema više nijednog našeg državljanina na aerodromu ili negde na granici, pa mora da se to hitno reši. Moj apel je svima koji ne moraju da se vrate, da ne planiraju povratak dok se ova kriza ne smiri”, poručio je Dačić.\nDačić je istakao da velike sile i svjetske institucije, poput UN i SZO, duguju pojašnjenje da li je virus nastao prirodnim putem ili u laboratoriji, jer to, kaže, ima velike posljedice.\n“Ako je nastao veštačkim putem, onda je to biološki rat u kome smo svi žrtve, a ako je prirodnim putem nastao, to je sasvim drugo”, rekao je Dačić.\nOn je dodao i da smo došli do situacije da se sistem vrijednosti koji je nekada postojao, sada vraća – da ljudi, ipak, moraju da budu važniji od profita.\n“I onaj ko ima milione, umreće kao i najsiromašniji građanin, jer kada je reč o borbi za život i smrt, bogatstvo ne daje neku privilegiju”, rekao je Dačić i dodao da je ova kriza vjerovatno posljedica svega što smo radili planeti.\nOn je primjetio da, kada dođe do ovakve krize, nisu više važni principi po kojima se neka država određuje, da li je zemlja demokratska ili ne, već se pokazuje da su mnoge vrijednosti, i same EU, poništene – sloboda kretanja, zatvaranje granica, uz vraćanje nacionalnim interesima, dok još jedino opstaje zajedička valuta…\nTagged avion građani istinito ivica dačić korona let letovi srbija


Kompanija SKF potpisuje sporazum o strateškom partnerstvu sa kompanijom Envision Energy\n2014 мај 22, 14:00 CEST\nKompanija SKF potpisala je sporazum o strateškom partnerstvu (SPA) sa kompanijom Envision Energy, vodećim svetskim proizvođačem turbina za vetar. Partnerstvo će ojačati tekuću i veoma uspešnu saradnju koja je uspostavljena pre nekoliko godina, i usmerena na donošenje pouzdanih turbina za vetar sa visokim performansama na tržište.\n„Kompanija SKF blisko sarađuje u razvoju sa kompanijom Envision Energy“ izjavio je Sani Čan, rukovodilac odseka Obnovljivi izvori energije, SKF Kina. „Sporazum o strateškom partnerstvu potvrđuje našu tekuću saradnju i još više ojačava blisku saradnju između obe kompanije, koja se fokusira na pružanje rešenja za dobijanje energije koja su održiva i povoljna po životnu sredinu.“\nKompanija Envision Energy osnovana je 2007. godine i jedna je od kompanija sa najvećim rastom u oblasti industrije dobijanja energije pomoću vetra i spada u pet vodećih proizvođača turbina za vetar u Kini. Kompanija Envision pruža Smart Wind softver i Smart turbinu, integracijom napredne tehnologije senzora, učenja za mašinu i sofisticirane tehnologije za kontrolu u turbine kao i pružanjem velike analize podataka.\n„Kompanija SKF je od početka bila najveći dobavljač kompaniji Envision Energy, i mi smo primenili međusobne ključne kompetencije kako bismo pomogli da obe strane dostignu svoje ciljeve u inovaciji poslovanja“ izjavio je Aleks Sun, rukovodilac u odseku Strateškog i poslovnog razvoja kompanije Envision Energy. Kompanija Envision Energy razvila je blisku vezu sa kompanijom SKF za dostavu ležajeva i rešenja za ukrštene platforme uz primenu rešenja za zaptivke i sredstva za podmazivanje, kao i tehničku saradnju.\nSPA između kompanija Envision i SKF potpisan je tokom marta 2014. godine u Šangaju.


Ministar zadužen za regionalni razvoj Milan Krkobabić razgovarao je danas u Prijepolju sa čelnicima te lokalne samouprave u okviru priprema za definisanje kako je rekao, "prave politike ravnomernog razvoja Srbije kakva do sada nije postojala".\nNavodeći da je cilj Vlade Srbije da radi na oživljavanju zadruga kroz projekat "500 zadruga u 500 sela", Krkobabić je kazao da će programom koji je osmislio i realizovao njegov kabinet, zadrugama ove godine biti bespovratno dodeljeno 825 miliona dinara, što je kako je rekao, "četiri puta više nego 2017. godine".\n"Planirano je da ove godine ta sredstva dobije oko 70 zadruga pri čemu će novoformiranim zadrugama biti dodeljeno do 7,5 miliona dinara a starim do 15 miliona", kazao je Krkobabić.\nOn je izrazio zadovoljstvo što je od sredine 2017. godine, kada je pokrenut projekat "500 zadruga za 500 sela", do danas osnovano 256 zadruga širom Srbije ali i time što su na sastanku sa rukovodstvom opštine Prijepolje, kome je prisustvovao i predsednik skupštinskog Odbora za obrazovanje, nauku, tehnološki razvoj i informatičko društvo Muamer Zukorlić, u stranu sklonjene političke, verske i nacionalne razlike a akcenat stavljen na princip neutralnosti.\n"Pored osnivanja zadruga, radi se i na pokretanju privrednih aktivnosti i izgradnji infrastrukture u selima. Pred nama su izuzetno teški zadaci i zato je veoma važno da se čuje šta tišti ljude pre nego što se desi da napuste sela kao što je 1.200 sela u Srbiji do sada opustelo", kazao je Krkobabić.\nPredsednik Odbora Skupštine Srbije za obrazovanje, nauku, tehnološki razvoj i informatičko društvo Muamer Zukorlić ocenio je da je prosperitet tamo "gde je zajedništvo".\n"Ukoliko ne pokažemo da je čovek sa svojom porodicom najvažniji, sve ostale priče gube smisao", kazao je Zukorlić i ocenio da je pravi izbor da vlast konsultuje nauku što je kako rekao, jedini put do boljitka.\nPredsednik opštine Prijepolje Dragoljub Zindović kazao je da je sa ministrom razgovarao o investicijama a da je akcenat stavljen na poljoprivredne zadruge i stvaranje uslova za ostanak mladih u selima.\nKrkokabić je na početku posete opštini Prijepolje obišao Mesnu zajednicu Velika Župa u kojoj živi oko 6.000 stanovnika koji se uglavnom bave ugojem malina a tokom dana će obići i Sjenicu i Tutin gde će razgovarati sa gradjanima.


Koliko je njemu važno tvoje uživanje - WANNABE MAGAZINE\nKoliko je njemu važno tvoje uživanje\nSavremeni muškarci su veoma zainteresovani za užitak svojih partnerki, jer njime vrednuju svoje ljubavničke veštine. Oni shvataju da je seks zabavan i ispunjavajući, samo ako ga obe strane tako doživljavaju, a znaju i da su ženski orgazmički kapaciteti mnogo veći od muških, iako se sporije i teže aktiviraju. Stalo im je da budu dobri ljubavnici i dobri partneri i vrlo su zabrinuti, ako partnerka ne uspeva (ili retko uspeva) da doživi vrhunsko zadovoljstvo.\nMožda je „vrlo zabrinuti“ najblaži izraz, jer često im to pada teže nego što možete da zamislite – oni možda svoja osećanja neće izraziti otvoreno, ne želeći da vrše pritisak, ili da deluju histerično i frustrirano, ili su pak potpuno ubeđeni da je to njihova greška i da nisu sposobni da vam priušte orgazam, pa nećete ni znati koliko im to teško pada, na više nivoa.\nŽensko uživanje, dokaz je njihove muškosti – oni to ispravno shvataju, ali se zato veoma teško nose sa izostankom tog dokaza. U jednom istraživanju putem upitnika, svi muškarci su ženski orgazam stavili po važnosti odmah do svog sopstvenog vrhunca.


Dobrotvorna večera u Milanu: Đokovići prikupili novac za decu Srbije\nU organizaciji Fondacije najboljeg tenisera sveta, sinoć je u Milanu održana dobrotvorna večera na kojoj je sakupljen prihod za obrazovanje najmlađih u našoj zemlji. Veliki broj poznatih ličnosti iz sveta šou biznisa prisustvovao je ovoj humanitarnoj aukciji.\nSrpski teniser Novak Đoković izjavio je da je veoma srećan što se na ovoj večeri, u organizaciji njegove Fondacije, okupio veliki broj ljudi spremnih da pomogni deci u Srbiji.\n„Veoma sam srećan što se u Milanu okupilo ovoliko ljudi koji pružaju podršku humanitarnom radu i žele da nam se pridruže u našoj misiji. Fondacija se trudi da stvori bolje uslove za odrastanje mališana u Srbiji, želimo da ih ohrabrimo i da im damo krila da ostvare svoje snove. Uz pomoć sve većeg broja partnera, naša vizija je da u našoj zemlji svako mesto ima vrtić, da u svakom selu deca mogu da pohađaju predškolske programe, da ulažemo u edukaciju vaspitača i da svi zajedno brinemo da mališani imaju svetlu budućnost“, rekao je Đoković obraćajući se gostima u srednjevekovnom zamku Sforcesko.\n„Od male, neprimetne seoske učionice i travnatog dvorišta, naša škola je prerasla u edukativni centar, mesto okupljanja dece svih uzrasta i to ne samo u vreme nastave. Kao takva privukla je i decu koja ne bi bila vidljiva do obaveznog predškolskog programa. Roditelji, koji su učestvovali u samoj realizaciji projekta, sad osećaju školu kao svoju i aktivno se uključuju u svakodnevne aktivnosti, sada i sami kreirajući nove sadržaje i infrastrukturu. Time projekat čine održivim i živim“, ispričala je ona.\nSinoćnjem glamuroznom događaju, među više od 400 gostiju, prisustvovali su između ostalih čuveni modni kreator Đorđo Armani, proslavljeni fudbaleri Milana Paolo Maldini i Andrej Ševčenko, teniserka Serena Vilijams, urednica Voga Ana Vintur i mnogi drugi.\n2016-09-21T19:57:05+02:0021 септембра, 2016|Društvo|


„Mobilna“ MMS razglednica : Nadlanu.com\n„Mobilna“ MMS razglednica\nObjavljeno 3. jula 2006. / 00:00:00\nCentar za elektronsko poslovanje PTT „Srbija“ i Mobilne telefonije Srbije pustili su nedavno u promet novu uslugu za mobilne korisnike MTS−a, pod nazivom MMS razglednica. Ova usluga omogućava pripejd i postpejd korisnicima mobilnih mreža 064 i 065, da pošalju MMS poruku sa fotografijom, adresnim podacima primaoca i pozdravnim tekstom, koja se zatim poštom dostavlja na naznačenu adresu, u vidu odštampane razglednice.\nODABRANA NEVASPITANA OSOBA: Zoli zasmetalo na Marijino…\nPrincip usluge je sledeći: korisnik šalje MMS poruku (slika, odgovarajući pozdravni tekst, ime, prezime i adresa primaoca), na broj 2333. Po dobijenoj potvrdi da je MMS razglednica upisana sa pripadajućim ID brojem MMS zahteva u bazu, Centar za elektronsko poslovanje Pošte korisniku šalje SMS poruku u kojoj mu dostavlja ID broj kao potvrdu prihvaćenog MMS zahteva. Od pristiglih MMS zahteva u pošti se štampaju razglednice formata 10x15 centimetara, koje se dostavljaju poštom na adresu navedenu u MMS zahtevu. MMS poruka se štampa dvostrano - sa jedne strane nalazi se slika u originalnom formatu (onako kako je primljena od pošiljaoca), a sa druge – pozdravna poruka i adresni podaci primaoca.\nU Službi za odnose sa javnošću PTT−a se ističe da pripejd korisnik, da bi se koristio ovom uslugom, mora da ima kredit veći od 75 dinara (plus cena osnovnog MMS−a i PDV), i dodaje da MMS razglednicom mogu da se koriste i postpejd korisnici koji su u romingu. (“Pregled”)


Novi Pariški park za nudiste – RTI FM\n26. септембра 2016. Zabava\nVlasti Pariza uskoro će da otvore park za nudiste u francuskoj prestonici, rekao je zamenik gradonačelnika Bruno Žilijar.\n“Potrebno nam je odgovarajuće mesto, a ne želimo nikoga da uznemiravamo“, rekao je za radio RMC. On je dodao da će to verovatno biti park ili bašta i to u bliskoj budućnosti. “I druge evropske prestonice učinile su isto, a sasvim nedavno i Berlin“, rekao je on.\nOskudno obučeni izletnici nisu retka pojava na obalama Sene i u nekim parkovima tokom letnjih dana u Parizu.\nIzvor: 021.rs Foto: volimpodgoricu.me


NOVI "FAJZEROV" LEK PROTIV KORONAVIRUSA USKORO U SRBIJI: Šta bi sve trebalo da znate o "Pakslovidu"? : Nadlanu.com\nNOVI "FAJZEROV" LEK PROTIV KORONAVIRUSA USKORO U SRBIJI: Šta bi sve trebalo da znate o "Pakslovidu"?\nObjavljeno 13. nov 2021. / 11:00:29\nVakcinacija i lečenje najsavremenijim lekovima dva su oružja kojima se Srbija bori protiv opakog koronavirusa koji iz dana u dan odnosi sve više života. Novu nadu na svetskom nivou budi lek američke kompanije "Fajzer", a Srbija je prema navodima ministra zdravlja Zlatibora Lončara stala prva u red da dobije neophodne doze "spasonosnog" leka.\nNaime, pre nekoliko dana, ministar Lončar je rekao da je upravo potpisan ugovor sa "Fajzerom" o distribuciji leka Srbiji, kao i da je naša zemlja treća u svetu koja ga je potpisala, a prva koja će ga imati u upotrebi.\n- Mi smo treća zemlja u svetu koja je potpisala ugovor, dogovorila se sa "Fajzerom" i prvi ćemo imati taj lek koji ima 89 procenata uspešnosti za izbegavanje bolničkog lečenja i težih komplikacija - rekao je Lončar.\nLek pre svega treba da prođe kontrolu i odobrenje Američkog regulatora za lekove, ali i Agencije za lekove i medicinska sredstva (ALIMS) koja do sada nije komentarisala novo "Fajzerovo" sredstvo za borbu protiv korone.\nZa početak, lek "Pakslovid", kako navodi kompanija "Fajzer", smanjuje rizik od hospitalizacije i smrti kod pacijenata čije je zdravlje već ugroženo za čak 89 odsto, pokazala su klinička ispitivanja.\nKako se iz kompanije dalje navodi, lek još bolje deluje kada se koristi uz malu dozu drugog antivirusnog leka koji sadrži ritonavir, jer se na taj način u telu duže zadržava.\n"Fajzer" je prekinuo dalja klinička ispitivanja, pošto su prvi rezultati bili i više nego pozitivni, a nadležni u Velikoj Britaniji već su naručili 250.000 doza novog leka.\nKako navodi kompanija "Fajzer", ispitivanja su vršena na 1.219 visokorizničnih pacijenata tek zaraženih koronavirusom. Oni su lek dobili tri dana nakon što su im se pojavili simptomi kovida.\nDok je sedam odsto pacijenata koji su dobili placebo ili lažnu pilulu hospitalizovano, broj onih koji su primili "Pakslovid" i završili u bolnici bio je 0,8 odsto.\nJoš su bolji rezultati kada je u pitanju broj umrlih. Sedam pacijenata koji su dobili placebo su umrli, dok sa druge strane među onima koji su primili "Fajzerov" lek nije bilo umrlih.\nNaime, 6,7 odsto ispitanika sa koronom koji su primili placebo bili su na bolničkom lečenju dok je njih 10 preminulo.\nSa druge strane, samo je jedan odsto onih koji su pet dana nakon primanja leka završili na bolničkom lečenju, dok umrlih nije bilo.\nbroj umrlihbroj zaraženihFajzeristraživanjekoronakoronaviruskovidKovid-19lek protiv koronavirusaministar zdravljaPakslovidvakcinacijazlatibor lončar


fantastika Arhive - Stranica 2 od 6 - Dan u Beogradu\nNaslovna » Arhive po tagovima: fantastika (strana 2)\n6. Festival fantastike: Povratak u bioskop\nOd 17. do 23. maja u Kinoteci će biti održan 6. Festival fantastike: Povratak u bioskop. Organizatori manifestacije su Beokon i Jugoslovenska kinoteka.\nNovi filmovi u bioskopima (16. maj 2019)\n15. maj 2019. Film 0\nDevojka, Prevaranti, Džon Vik 3, Pokemon detektiv Pikaču, Pad američkog carstva – to su novi filmovi koji će se prikazivati u domaćim bioskopima od 16. maja 2019. godine.\n24. januar 2019. Festivali 0\nFestival fantastike – Povratak u bioskop 5\n19. april 2018. Festivali 0\nOd 20. do 26. aprila u Jugoslovenskoj kinoteci biće održan Festival fantastike – Povratak u bioskope 5.\n8. Festival epske fantastike u Domu omladine Beograda\n25. januar 2018. Festivali 0\nU subotu i nedelju, 27. i 28. januara od 14.00 do 22.00 biće održan 8. Festival epske fantastike u Domu omladine Beograda.\nFilm rađen po romanu Stivena Kinga – „Mračna kula“- premijerno će biti prikazan u bioskopima Cineplexx, 9. avgusta od 20.00.\n7. Festival epske fantastike\n19. maj 2017. Festivali 0\nU subotu, 20. maja od 14.00 do 22.00, u Domu omladine Beograda biće organizovan 7. Festival epske fantastike, u organizaciji udruženja Mač i magija.


Besplatan trening "Kako da rešite svoje poslovne probleme?"\nBesplatan trening „Kako da rešite svoje poslovne probleme?“\nObjavljeno 07.09.2013. u 23h\nSprovodeći misiju podrške preduzetnicima i širenje ideje preduzetništva, UNESCO katedra za studije preduzetništva Univerziteta u Novom Sadu organizuje tokom septembra seriju besplatnih treninga u većim gradovima Vojvodine.\nOvakvi treninzi su namenjene osobama koje planiraju da postanu preduzetnici, onima koji to već jesu, kao i svima koji u poslu saradjuju sa njima. Treninzi predstavljaju svojevrsni uvod u novu školsku godinu i pokrivaju teme koje se inače izučavaju na master studijama Preduzetništva.\nBesplatan trening pod nazivom „Kako da rešite svoje poslovne probleme?“ biće održan u ponedeljak, 09.09.2013. u periodu od 10 do 14 časova, u prostorijama Regionalnog centra za društveno-ekonomski razvoj – Banat, Čarnojevićeva 1 u Zrenjaninu.\nPrijavljivanje na trening je obavezno i obavlja se e-mailom na adresu unescochair@uns.ac.rs .\nTagovi:javno preduzece, posao, preduzetništvo, trening, zrenjanin


Dark Souls van pogona zbog hakerske pretnje - SVET KOMPJUTERA\nStudio From Software odlučio je da privremeno isključi servere za nekolicinu svojih Dark Souls naslova i njihovih dodataka. Potez je usledio nakon što je izvesni SkeleMann na Twitteru upozorio ostale igrače da se klone multiplayera usled falinke u kôdu igre. Otkriveni bag mogao bi da posluži hakerima za RCE (remote code execution) zahvat. Konkretno, osim puke krađe imena i lozinki korisničkih naloga, on podrazumeva i aktiviranje programa „u pozadini” tuđe mašine.\nKako je saopšteno, od ove boljke pate: Dark Souls: Prepare to Die Edition, Dark Souls: Remastered, Dark Souls 2, Dark Souls 2: Scholar of the First Sin i Dark Souls 3. Pošto su PvP serveri namenjeni konzolašima aktivni, pretnja je verovatno ograničena na PC. Blue Sentinel mod za DS3 ovu grešku je ispravio još mnogo pre nego što je utvrđena, a zakrpa je najavljena i na Blue Acolyte namenjen DS2.\nDeluje pomalo čudno da igre, od kojih je najskorija izašla 2016. godine, izazovu ovakvu reakciju. No, ispostavilo se da je ista greška utkana i u predstojeći naslov From Softwarea, Elden Ring (25. februar), pa predostrožnost ima smisla.\nRusija razmatra zabranu kripto-valuta


Metod upotrebe vazdušnog filter papira - Proizvod - Vesti - Shandong Renfeng Special Materials Co., Ltd\nNačin korišćenja papira za vazdušni filter\nU eksperimentu korištenje papira za vazdušni filter zajedno sa filtarskim lijevačem i lijevom tkaninom i drugim instrumentima koji se koriste zajedno. Prije korištenja da se papir za vazdušni filter uklopi u odgovarajući oblik, uobičajeni metod je da se papir za vazduh filtrira u sličan oblik. Što je stepen pregibanja vazdušnog filtera papira veći, veća površina može da obezbedi, to je bolji efekat filtracije, ali budite pažljivi da ne prevučite previše i prouzrokujete da se filter razbije. Stavite drenažu staklenog traka na višeslojni vazdušni filter, istovremeno sila, kako biste izbegli uništavanje papira za vazdušni filter.\nPapir za vazdušne filtere Proces rada\n1. Preklopite papir za vazdušni filter na pola, dva puta zaredom i prebacite ga u ugao od 90 °. Funnel\n2. Postavite preklopljen papir za vazdušni filter, sa jedne strane tri sloja, a druga strana otvorenog sloja, slično lijevanju.\n3. Papir za vazdušni filter u obliku lijaka u levak, vazdušni filter Leži papir ispod ivice leđa, nalijte malo vode u usta lijaka, tako da se vlažni vazdušni filter i lijevak unutar zida, a zatim preostala voda sipa, da se koristi.\n4. Dijagram opremljen papirom za vazdušni filter postavljen je na levak za filtraciju (kao što je Ring na platformi za gvožđe), čaša ili epruveta se spuštaju u vrat lijaka za prijem filtera, a vrh vrat lijevka se postavlja prema zidu posude.\n5. Kada se tečnost ubrizga u lijevak, desna ruka drži tečnost, leva ruka drži staklenu šipku, dno staklene trake čvrsto lijevom tromesečnom donjom stranom, tako da usta usta bliska staklenoj traci, tečnost filtra kroz tečnost usta, a zatim uz nagib staklene šipke, ulije u lijevak, teče u tečnost za lijevak, površina tečnosti ne može premašiti visinu vazdušnog filter papira u levku.\n6. Kada se tečnost filtrira kroz papir za vazdušni filter i niz vrat luka, proverite da li tečnost teče niz zid i na dnu čaše. U suprotnom, trebalo bi da pomerite čašu ili rotacionu lijevku tako da vrh konopa bude pričvršćen zidom čaše, tako da tečnost polako prođe duž unutrašnjeg zida čaše.\nPar:Proces održavanja medijskog filtera koji najviše zanemaruje problem\nSljedeći:Uloga filtera goriva je da spreči čestice u gorivu


SZS o izborima: Termin nije bitan, ako se ne promene uslovi - bojkot\nN1info\t27.03.2019 08:50\nVanredni ili redovni. U junu ove ili na proleće sledeće godine. Tema izbora u Srbiji ponovo je u centru političke pažnje, posle sednice predsedništva Srpske napredne stranke. U opozicionom Savezu za Srbiju, međutim, kažu da im termin izbora nije bitan. Ističu da će bojkotovati izbore ukoliko se na promene trenutni izborni uslovi.\nSvi članovi predsednipštva SNS bili su za izbore, dok je predsednik Aleksandar Vučić bio uzdržan - ovakav rezultat glasanja, kako navode u toj paritji, znači da odluka o vanrednom izlasku na birališta još nije doneta. Zašto je jedan uzdržani glas bio presudan?\n"Mnogo više informacija u smislu razvoja situacije sa Kosovom i sa svim onim što nam se dešava sa zemljom ima predsednik stranke. U tom smilu je razmišljanje da li sada ili kasnije", kaže članica predsedništva SNS Zorana Mihajlović.\nPrvi realni mogući termin za održavanje vanrednih parlamentarnih izbora je jun, kaže član predsedništva SNS Nebojša Stefanović, ali ne isključuje mogućnost da se oni održe i naredne godine u martu.\nGostujući u Novom danu novinar Zoran Panović ocenio je da izbori nisu blizu, jer ih ne želi ni vlast ni opozicija.\n"Opozicija zahteva izbore ali zahteva u nekim sasvim drugim okolnostima i sasvim drugim uslovima. Sa druge strane izbori su uvek bili deo tehnologije vlasti Aleksandra Vučića, znači da se prevremenim izborima uzima još vremena. Na neki način sada bi možda izbori bili neka vrsta defanzivnog postupka", smatra Panović.


TOP 10 najprodavanijih automobila u EU - Zanimljivosti o automobilima\nEvropljanima se sve više dopada Teslin Model 3, koji je najprodavaniji u Austriji, Norveškoj, Švajcarskoj i Velikoj Britaniji. Ipak, sa 1.550 manje prodatih od VW Golfa, električni „amerikanac“ našao se na drugom mestu u generalnom plasmanu. Zanimljiv podatak je da se nova Dacia Sandero našla u top 3! U tekstu pogledajte listu sa top 10 najtraženijih.\nNa drugom mestu je Tesla Model 3 sa 25.697 prodatih jedinica, a ovaj električni automobil bio je najprodavaniji u Austriji, Norveškoj, Švajcarskoj i Velikoj Britaniji, Austriji, Norveškoj, Švajcarskoj i Velikoj Britaniji. Rast prodaje ovog modela je impresivan, tačnije 129% u poređenju sa 2019., i čak 262% više u odnosu na brojke iz juna prošle godine.


DODATNIH 2,1 MILIONA EURA EU ZA REFORMU JAVNE UPRAVE U CRNOJ GORI\nEU je izdvojila dodatnih 2,1 miliona EUR prepoznajući reformske mjere kojima bi javna uprava Crne Gore postala pristupačnija i efikasnija, smanjujući troškove za građane i za privredu.\nEU je ukupno obezbijedila više od šest miliona eura za reformu javne uprave u Crnoj Gori. U decembru 2018. godine obezbijeđeno je četiri miliona eura, a u decembru 2019. godine 2,1 miliona eura.\nPodržane aktivnosti su se odnosile na usvajanje zakonodavnog okvira kako bi se stvorila održiva javna uprava, koja pruža bolje javne usluge i ima kapacitet da odgovori na potrebe građana i privrede. Zakonodavne promjene su, takođe, postavile osnovu za uspostavljanje jedinstvenog informacionog sistema za razmjenu podataka između državnih registara. Ovo će pojednostaviti administrativne procedure, povećati broj elektronskih usluga i poboljšati kvalitet i dostupnost javnih usluga, što će na kraju rezultirati nižim troškovima za građane i privredu. Podrškom EU, takođe, je podstaknuta digitalizacija i razvoj elektronskih usluga na portalu eUprave, te jačanje eDemokratije projektima kao što su "Glas građana - ePeticije", platformom koja omogućava učešće građana u kreiranju javnih politika sa 3.000 potpisa.\nPored toga, EU podržava organizacije civilnog društva koje su prepoznate kao partneri u procesu reforme javne uprave. Te organizacije će preduzeti aktivnosti na podizanju svijesti, nadgledati sprovođenje reforme javne uprave i podstaći inkluzivno donošenje politika i participativnu demokratiju.\nZadovoljstvo građana pruženim uslugama na nivou centralne uprave povećalo se sa 42% u 2017. na 66% u 2019. godini, kako je prepoznato u posljednjem Izvještaju Evropske komisije. To pokazuje da proces reforme javne uprave daje rezultate i pokazuje efikasnost podrške EU u ovom sektoru.\nIZVOR: Vebsajt Ministarstvo javne uprave, 20.12.2019.


Nema minusa do 1. februara - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Nema minusa do 1. februara\nJoš najmanje desetak dana potrajaće temperature znatno iznad proseka za ovo doba godine. I danas sunčano, od srede ili četvrtka počinje kišni period. Prolećno vreme u Srbiji potrajaće još desetak dana, ali će temperatura biti nešto niža od jučerašnjih 15 stepeni, a biće i dosta oblaka i kiše, prognoziraju meteorolozi. Posle 20. januara očekuje nas osetnije zahlađenje, ali će zima zaista ponovo pokazati zube tek početkom februara, kada će se temperatura opet spustiti i do minus deset.\nIzrazito sunčano biće još samo danas, jer će se već sutra naoblačiti, a krajem nedelje pašće i kiša. Ipak, sneg se u narednom periodu ne očekuje ni na planinama.\n- Relativno toplo vreme za ovo doba godine zadržaće se do 20. januara, a osetno će zahladneti tek krajem ovog i početkom narednog meseca. Može se reći da će prvi, drugi i treći februar biti znatno hladniji u odnosu na trenutne temperature, jer će živa otići u minus. Međutim, čak ni najniže temperature neće ići ispod minus 10 stepeni - navodi Ivan Ristić, meteorolog iz „Veder tu ambrela".


Danilo Vučić, sin predsednika Srbije Aleksandra Vučića, prema navodima navijačke grupe Partizana „Južna strana 1970“, na sastanku vođa pojedinih navijačkih grupa crno-belih obećao je pomoć države u preuzimanju južne tribine, dok je grupa „Kićina braća“, koja je imala performans demantovala sastanak i prisustvo vođa navijača i predsednikovog sina. Rat saopštenja „grobara“ prokomentarisao je i sam Aleksandar Vučić, koji je to okarakterisao kao „crtanje mete na čelu njegovom sinu“.Rat „grobara“ saopštenjima: Koja je uloga Danila Vučića?\nPomenuti rat saopštenja navijačkih grupa Partizana preneo je juče Direktno.rs, a predsednik Srbije je ponovo pokazao da pomno prati sve ono što naš portal objavljuje, pritom nas nazvavši „Đilasov medij“.\n– Moje je da sve istrpim, a jedino mi je žao da kada vam neko dete lažno optužuje i kada Đilasov medij postane megafon grupe Veljka Belivuka da bi kriminalci napisali i jedva dočekali da izmisle nešto da bi se međusobno poubijali, to Đilas jedva dočeka, pretpostavljam da bi mom sinu život bio ugrožen, što bi mene slomilo. Ne vidim nijedan drugi razlog da nečije dete na takav način uplićete. Jasno je ko je to pisao, da se ne pravimo naivni, to je pisala grupa Veljka Belivuka, takve laži – rekao je Vučić i onda nastavio:\n– To je bilo crtanje mete na čelu mog sina, nadam se da od strašnog uplitanja deteta u laži neće biti ništa, ne samo mog deteta, već bilo kog drugog. Zašto to neki rade… Valjda su željni vlasti, ali ne razumem da žele da dođu na vlast preko leševa dece – rekao je Vučić danas na Dedinju. Aleksandar Vučić FOTO: Printscreen/Instagram\nProkomentarisao je i grupu „Kićina braća“, koja je nazvana po ubijenom Ljubomiru Markoviću Kići, vođi navijačke grupe Alkatraz. Da podsetimo, on je ubijen 2. novembra 2019. godine u ulici Grčica Milenka.\nPrethodni tekstVUČIĆ JAVNO PRETIO STEFANOVIĆU: Poruka sa TV odjekuje, rat u SNS se nastavlja!\nSledeći tekstSTEFANOVIĆ U SNS ZAVRŠIO SVOJE: Vučić pokazao gde mu je mesto!


Vuk Vujičić MVP igrač na Kampu "Kasta"\nNaslovna Sport Košarka Vuk Vujičić MVP igrač na Kampu „Kasta“\nVuk Vujičić MVP igrač na Kampu „Kasta“\nKošarkaši mlađih selekcija “Feniksa” pripremaju se, baš kako tradicija nalaže, od 7. avgusta na otvorenim terenima SRC “Tikvara”. Ovim pripremama se, po rečima Tomislava Đuretića, odazvalo dosta dece i oni su podeljeni u tri grupe.\n– Radimo uglavnom na otvorenom terenima SRC “Tikvara”, a ovih dana smo počeli da\nkoristimo i termine u Sportskoj hali, tako da smo zadovoljni odzivom i dosadašnjim radom, navodi Đuretić.\nPetnaest najperspektivnijih mladih igrača “Feniksa” su od 8. do 18. avgusta učestvovali na\nKošarkaškom kampu “Kasta” gde je devetogodišnji košarkaš kluba iz Bačke Palanke Vuk Vujičić proglašen i za MVP igrača za godinu dana stariji uzrast, 2007. godište.\nĐuretić naglašava da će od 1. septembra preći sa kompletnim radom u sali.\n– Planiramo da i ove sezone prijavimo šest selekcija za takmičenje u mlađim kategorijama. To su minibasket selekcija, mlađi pioniri 2005. i 2006. godište, pioniri 2003. i dva kadetska tima, 2001. i 2002. godište. Pokušaćemo da oformimo žensku grupu pošto imamo 8-9 devojčica koje treniraju. Ukoliko se pojavi grupa od 10-15 košarkašica verovatno ćemo uspeti da obezbedimo termine da one posebno treniraju, kaže jedan od trenera “Feniksa”.\nS obzirom na to da je”Feniks” prošle sezone imao i juniorsku takmičarsku ekipu, interesovali smo se šta će biti sa igračima iz tog tima.\n– Juniori rođeni 1998. godine, koji su bili u našoj ekipi, uglavnom su otišli na studije u Novi\nSad i tamo se pronašli klubove u kojima nastavljaju sa treninzima. Od ostalih igrača 1999. i 2000. godišta, premalo ih je da bi mogli da napravimo takmičarsku ekipu sa njima, zaključuje Tomislav Đuretić iz KK “Feniks”.\nPrethodni tekstMilenko Zorić – reč šampiona (RTS)\nSledeći tekstŽetva u bačkopalanačkom ataru: Soja nikad lošija, kukuruz još gori\nOformili selekciju najmlađih 2013/14 godište


RTCG - Radio Televizija Crne Gore - Nacionalni javni servis :: Politika :: "Tuzi će biti mjesto velikih investicija" / print=true\nKAJOŠAJ OCIJENIO 20. 02. 2019. 19:25 >> 18:52 1\n"Tuzi će biti mjesto velikih investicija"\nTuzi će biti mjesto velikih investicija, koje će doprinijeti kvalitetnijem životu građana, ocijenio je kandidat za odbornika Demokratske Partije Socijalista u SO Tuzi Elvir Kajošaj.\nKajošaj je kao najvažnije projekte izdvojio bulevar Podgorica-Tuzi, koji je planiran da se realizuje u tri faze i vrtić u toj Opštini, čija je izgradnja u toku.\n"Takođe, moramo naglasiti da je u pripremi realizacija investicije izgradnje škole na Karabuškom polju, zatim tržni centar i pijaca koja treba da se realizuje po principu privatno-javnog partnerstva, a ostvariće se tokom četvorogodišnjeg mandata. Zatim pjesački most u Dinoši, dok je u ovoj godini planirana i realizacija kružnog toka kod katoličke crkve", naglasio je on.\nKajošaj je kazao da u prethodnom periodu nije realizovan dio predviđenih projekata, zbog čega je još veća obaveza da oni kapitalni budu završeni u najskorijem roku.\n"Tu prvenstveno mislimo na vodosnabdijevanja Hota, zatim završetak modernizacije puta Podgorica -Zatrijebač i drugo. Realizacijom navedenih projekata doprinjećemo stvaranju pozitivnog ambijenta za bolju povezanost svih građana Tuzi sa Glavnim gradom,ali i stvaranju novih šansi za brži rast i razvoj svih činilaca društva u našoj opštini", istakao je on.


Borenović: PDP nikada ne bi pristao da bude dio vlasti sa SNSD\nNaslovna/Politika/Borenović: PDP nikada ne bi pristao da bude dio vlasti sa SNSD\nPredsjednik PDP Branislav Borenović rekao je da PDP nikada ne bi pristao da bude dio vlasti sa SNSD.\n– Iznenađen sam što nas lider SNSD uopšte i na bilo koji način pominje kad govori o formiranju buduće Vlade Republike Srpske, jer dobro zna da PDP nije na prodaju – rekao je Borenović.\nOn je naveo da PDP ima svoj program u kome se zalaže za ekonomski jaku, politički stabilnu, pravednu, sigurnu Republiku Srpsku u kojoj je svaki građanin slobodan i čija se prava poštuju, saopšteno je iz PDP.\nPredsjednik Republike Srpske i SNSD-a, Milorad Dodik, izjavio je danas da SNSD nema namjeru da pravi koaliciju sa PDP, koji je kroz ličnosti člana predsjedništva i ministra spoljnih poslova, nanio nemjerljivu štetu Srpskoj svojim ponašanjem u Sarajevu\nDodik je takođe naveo da u toj koaliciji ne vidi pojedince iz SDS-a koji su se odrodili od politike i imena stranke kojoj pripadaju, a na kraju i od samog naroda od koga su tražili povjerenje na izborima.\nBranislav Borenović Milorad Dodik PDP SNSD\nMeđunarodni dan babica: Žene na čijim se rukama rađa novi život


Novosti iz banaka izvor: JUBMES banka-Beograd\nJubmes banka u prvoj polovini ove godine očekuje dobit od 1,7 milijardi dinara (oko 20 miliona evra), što je 3,4 puta više od ostvarene dobiti u celoj 2007. godini.\nPrema šestomesečnom planu poslovanja objavljenom na sajtu Beogradske berze, Jubmes banka planira da dobit ostvari na osnovu 2,11 milijardi dinara prihoda i 415 miliona dinara rashoda.\nPrema nerevidiranim rezultetima poslovanja za prvo tromesečje ove godine, Jubmes banka je ostvarila dobit od 1,67 milijardi dinara, zahvaljujući 1,68 milijardi dinara ostalih prihoda.\nDobit Jubmes banke u prva tri meseca 2008. godine je tri puta veća nego u istom preriodu 2007. godine, kada je dobit pre oporezivanja iznosila 556 miliona dinara.\nJubmes banka u prvoj polovini ove godine planira da ukupni plasmani stanovništvu i privredi dostignu 7,11 milijardi dinara, a da kapital banke dostigne pet milijardi dinara.\nCena akcije Jubmes banke na Beogradskoj berzi bila 51.166 dinara u petak 9. maja, a najviša cena u poslednjih godinu dana bila je 136.000 dinara. Tržišna kapitalizacija banke je oko 8,2 milijarde dinara.\nNajveći akcionar Jubmes banke je Republika Srbija sa 21,14 odsto kapitala, deoničarsko društvo AĆ ima 11,76 odsto, a 7,44 odsto akcija se još vodi na ima bivše SFRJ.\nJubmes banka, osnovan a 1979. godine, bila je banka bivše Jugoslavije za medjunarodnu ekonomsku saradnju i bavila se kreditiranjem i osiguravanjem izvoznih poslova, a od 1997. godine posluje kao komercijalna banka.


Nikolić je naveo da SNS ostavlja RIK-u, Upravnom sudu, tužilaštvu i policiji da provere njegove navode i da očekuje odgovor od Tadića.\nĐorđe Vuković, direktor Cesida, NVO koja je učestvovala u kontroli izbora, kaže da je sve što je Nikolić izneo potpuno neverovatno i da „Nikolić ne bi smeo da prođe nekažnjeno s takvim ozbiljnim optužbama”.\n- To što je ispričao podrazumevalo bi da je neko organizovao oko 160.000 ljudi na 8.500 biračkih mesta da bi pokrao izbore. SNS ima svoje ljude i u RIK i u svim biračkim odborima i potpuno je neverovatno da niko ne primeti takvu krađu glasova, i to nekoliko dana. Nikolić je, naravno, imao nekoliko meseci da izvrši uvid i u birački spisak i da se žali na te navodne brojne mrtve glasače koji su upisani - kaže za „Blic” Đorđe Vuković.\nAnalitičar Jovo Bakić ističe da su tvrdnje o navodnoj izbornoj krađi pokušaj da se „pravdaju loši rezultati”.\n- Gotovo je nemoguće prevariti, ako imate posmatrače iz svih stranaka na biračkom mestu - zaključio je Bakić.\nAnalitičar Dejan Vuk Stanković kaže da je neobično što se stranke bune tek sada, a da to njihovi predstavnici nisu učinili u biračkim odborima.\n- Da je bilo osnova za prigovore, oni bi verovatno bili izneti i na licu mesta ili bi ih predstavnici stranaka izneli tokom izborne noći. I građani čiji su glasovi pokradeni bili bi na ulicama - upozorava Stanković.


U Kanjiži otvorena fabrika meda - POLJOPRIVREDNIK specijalizovani list za selo\nU Kanjiži otvorena fabrika meda\nDatum kreiranja sreda, 13 mart 2019 11:31\nPogon za preradu i pakovanje meda, godišnjeg kapaciteta preko 1.000 tona, otvoren je u kanjiškom preduzeću "Tisakoop". Investicija vredna preko tri miliona evra realizovana je uz podršku programa Vlade Mađarske. Uspostavljena je saradnja sa 200 vojvođanskih pčelara i otvoreno 20 radnih mesta.\nPresecanjem vrpce za novu fabriku i povećani prateći kapacitet logističkog centra za preko 2.000 kvadratnih metara, predali su na upotrebu predsednik Skupštine AP Vojvodine Ištvan Pastor i ministar poljoprivrede u Vladi Mađarske dr Ištvan Nađ, u prisustvu domaćina iz ove uspešne porodične firme, te gostiju iz pokrajinskih i opštinskih institucija i privrednika.\nInvesticija u novi pogon vredna preko tri miliona evra ostvarena je uz podršku Fondacije "Prosperitati" sredstvima obezbeđenim iz Mađarske i sopstvenim ulaganjima preduzeća.\nZamenik direktora "Tisakoop" Karolj Kermeci izjavio je da su za obezbeđenje sirovina za rad pogona ugovori o saradnji sklopljeni sa preko 200 vojvođanskih pčelara.\nPredsednik Skupštine AP Vojvodine Ištvan Pastor naglašava da je ova podrška za ekonomsko osnaživanje značajna iz više aspekata.\nPotkrepio je to podacima da je s područja kanjiške opštine za tri godine za sredstva Fondacije "Prosperitati" apliciralo 1.331 zainteresovan, a da su realizovani njihovi razvojni poduhvati u vrednosti 4,2 milijarde dinara, od čega su 2,1 milijarda dinara bespovratna sredstva, što je vrednost dvogodišnjeg budžeta opštine Kanjiža.\n- Mislim da su to ogromne cifre, veoma značajne, s jedne strane, samim korisnicima ovih sredstava, a s druge, i za razvoj opštine Kanjiža. Jer, taj novac ostaje ovde, ovde doprinosi jačanju privredne delatnosti. Posebno je značajno da je od 23 velika projekta koje smo realizovali u Vojvodini pet na teritoriji kanjiške opštine koja je jedna od uspešnijih u korišćenju ovih mogućnosti - rekao je Pastor.\nPreduzeće "Tisakoop" se bavi uvozom mađarskih prehrambenih proizvoda još od 1990. godine.\nZamenik direktora Kermeci konstatuje da su na osnovu dobre logističke infrastrukture, iskustva i poslovnih odnosa uspostavljenih u proteklom periodu, u "Tisakoopu" 2017. godine odlučili da pored trgovine delatnost prošire na preradu i pakovanje meda.\nPodlogu za proširenje delatnosti predstavljala je dobijena podrška iz Fondacije "Prosperitati", kao integratora u proizvodnji meda, pa je investicija završena prošle godine.\nU "Tisakoopu" žele da iskoriste sve prirodne resurse i u kombinaciji s najnovijom tehnologijom za preradu meda, da bi tržištu ponudili visokokvalitetne proizvode sopstvene robne marke "Tisamed". Kermeci objašnjava da su na osnovu ugovora sa Fondacijom "Prosperitati"u obavezi da izvrše integraciju pčelarske proizvodnje na području Vojvodine, pa je taj deo posla uspešno započet sklapanjem ugovora sa pčelarima.\nKanjiško preduzeće, pored plasmana na domaćem tržištu, računa i na izvoz, čim dobije izvozni broj za proizvodni pogon, koji očekuje.\n- Kvalitetan med je atraktivan za plasman na domaćem i inostranom tržištu, pa ćemo s našim brendom "Tisamed" biti zastupljeni tamo gde smo inače već prisutni poslovanjem, a takođe i u našim "Hungarikum centrima" koje imamo u više gradova. Za izvoz nam je interesantno tržište zapadne Evrope i Skandinavije, a već smo dobili veoma pozitivne ocene u predstavljanju na tržištima Rusije i Dubaiju u Arapskim Emiratima, izjavio je Kermeci.


Sud u Strazburu odbio tužbu penzionera iz Srbije zbog procedura - podunavlje.info\nFoto: Srđan Ilić / Jedan od ranijih protesta penzionera\nIzvor: insajder.net, 9. mart 2019 – Odbacivanje kolektivne tužbe Sindikata penzionera Srbije “Nezavisnost” pred Evropskim sudom za ljudska prava bilo je očekivano i to zbog procedura Suda, objasnio je u razgovoru za Insajder bivši sudija Suda u Strazburu Dragoljub Popović. On navodi i da su u sindikatu pogrešno protumačili obrazloženje Suda za odbijanje kada su saopštili da je sud ocenio da penzioneri nisu dovoljno oštećeni.\n“Jednostavno rečeno nisu bili ispunjeni uslovi za postupanje Evropskog suda zato što podnosilac predstavke nije iscrpeo takozvani nacionalni pravni put. Takođe, u ovom slučaju je specifično to što je sindikat, odnosno udruženje, pokušalo da zastupa svoje članove, a to prema praksi Suda u Strazburu nije dopušteno”, kaže Popović u razgovoru za Insajder.\nBivši sudija dodaje i da je i to što je odluku o odbacivanju doneo sudija pojedinac takođe stvar procedure.\n“Predmet uvek razmatra sudija pojedinac i on može da ga odbaci ako misli da nema razloga za dalje postupanje Evropskog suda ili da uputi predmet veću od sedam sudija”, objašnjava Popović.\nKako dodaje, pre podizanja ove tužbe jedno od udruženja penzionera mu je predložilo da ih zastupa pred sudom u Strazburu, ali ih je on odbio.\n“Kada su mi predočili da nakon odluke Ustavnog suda žele kolektivno da idu pred Strazbur, objasnio sam im da to ne može jer se mora iscrpeti nacionalni pravni put i to mora svaki penzioner za sebe. Rekao sam da ne mogu da ih zastupam zato što mi to ne dopušta advokatska etika jer znam da nemaju nikakvih šansi”, dodaje Popović.\nPopović podseća na ranije slučajeve država u kojima su smanjene penzije o kojima je odlučivao Sud u Strazburu i koji “ne idu na ruku” penzionerima u Srbiji.\n“U slučajevima Bugarske, Mađarske i Portugala Evropski sud je izrekao da nema povrede Konvencije. Naročito je zanimljiv taj portugalski slučaj jer je Ustavni sud ove zemlje naveo otprilike ovo – to je kršenje Ustava, ali nema se kud i mora tako. I to je Sud u Strazburu odobrio. Međutim, vremena se menjaju, evropsko pravo u oblasti ljudskih prava je precedentno i nije nemoguće da Sud u budućnosti promeni svoj stav po tom pitanju”, obrazlaže Popović.Popović podseća na ranije slučajeve država u kojima su smanjene penzije o kojima je odlučivao Sud u Strazburu i koji “ne idu na ruku” penzionerima u Srbiji.\nKrajem februara saopšteno je da je Evropski sud za ljudska prava u Strazburu odbacio kolektivnu tužbu Sindikata penzionera Srbije “Nezavisnost” zbog četvorogodišnjeg umanjenja dela penzija po Zakonu o privremenom načinu isplate penzija.\nPreinačena presuda u korist penzionera protiv PIO Fonda, podneta Ustavna žalba\nPre nekoliko meseci Osnovni sud u Bačkoj Palanci doneo je prvostepenu presudu u korist jednog penzionera kojom je PIO fondu naloženo da treba vratiti iznos koji mu je uskraćen po zakonu o umanjenju penzija iz 2014.\nOvakvu presudu komentarisao je ubrzo i predsednik Srbije u novogodišnjem intervjuu.\nOvakvu izjavu predsednika, tvrdeći da se radi o pritisku, osudili su predsednik Advokatske komore Beograda Vladimir Gajić i sudija Apelacionog suda Miodrag Majić.\nDvadesetak dana kasnije, Viši sud u Novom Sadu preinačio je presudu usvojivši žalbu Republičkog fonda za penzijsko i invalidsko osiguranje.\nKako je tada navedeno u odgovoru Insajderu, Viši sud je ovakvu odluku doneo jer je ocenio da je PIO samo poštovao Zakon o privremenom uređivanju načina isplate penzija koji je i propisao isplatu umanjenih penzija.\nKako Nikola Jović, advokat ovog penzionera iz Bačke Palanke kaže za Insajder, slučaj nije završen jer je podneta Ustavna žalba.\nIzvor: novaekonomija.rs, 23. novembra 2021 – Zakon o sistemu...\nZRENJANIN/SMEDEREVO, 21. novembar 2021 – Žiri književnog konkursa „Ulaznica...\nKULTURA NAJNOVIJE PRENOSIMO Smederevo\nSMEDEREVO, 18. novembar 2021 – Posle tri beogradska koncerta...\n02/12/2021, 11:20 am


Ruski oligarsi bogatiji za 22 milijarde dolara - 01.12.2017, Sputnik Srbija\nUkupno bogatstvo 25 ruskih milijardera za 11 meseci 2017. godine poraslo je za 21,6 milijardi dolara, saopštio je „Blumberg“. 01.12.2017, Sputnik Srbija\n© AP Photo / Pavel GolovkinDolari\nKako se navodi, „Blumberg“ je ove podatke utvrdio analizom cene akcija i likvidnosti kompanija u kojima ruski milijarderi imaju udeo.\n1 Januar 2016, 13:51\nPrema poslednjim podacima, najbogatiji ruski milijarder je Aleksej Moradšov, akcionar „Severstali“, i njegov imetak procenjuje se na 19,2 milijarde dolara, što je za 2,32 milijarde više nego krajem prošle godine.\nNa drugom mestu je predsednik „Norilskog nikelja“ Vladimir Potanin, čije je bogatstvo poraslo za 1,32 milijarde na ukupnih 17,9 milijardi dolara.\nNa trećem mstu je šef saveta direktora „NLMK“ Vladimir Lisin.\nU prvu desetku ušli su i Andrej Meljničenko, kao i Roman Abramovič, čije je bogatstvo poraslo za oko dve milijarde dolara.


16 godina od ubistva Zorana Đinđića | TV KANAL 9 NOVI SAD\nNaslovna EMISIJE 16 godina od ubistva Zorana Đinđića\nVIDEO K9: Tradicionalnom Šetnjom za Đinđića, polaganjem venaca i cveća na njegov grob i na mestu pogibije u dvorištu vlade, u Beogradu je obeleženo 16 godina od ubistva predsednika Vlade Srbije i lidera Demokratske stranke Srbije Zorana Đinđića.\nŠesnaestu godišnjicu od ubistva Zorana Đinđiće predstavnici DS-a obeležavaju polaganjem venaca na Đinđićev grob u Aleji zaslužnih građana i memorijalnom šetnjom od Filozofskog fakulteta do zgrade Vlade, zajedno sa organizatorima protesta “Jedan od pet miliona” pod parolom “Ako danas ne uspemo, jedini razlog smo mi sami”.\nU pozivu na tu šetnju stoji da će građani imati priliku da odaju poštu, kako je navedeno, “velikom vizionaru, čije je ubistvo trenutna vlast slavila”.\nPolaganjem venaca i cveća u dvorištu Vlade poštu ubijenom premijeru odala je i aktuelna predsednica Vlade Srbije Ana Brnabić i članovi njene vlade.\nZoran Đinđić je bio prvi premijer Srbije posle pada režima Slobodana Miloševića 2000. godine i dolaska na vlast Demokratske opozicije Srbije (DOS), a za vreme njegovog mandata pokrenut je proces demokratizacije društva i korenitih ekonomskih i socijalnih reformi.\n“Iako smo tada, u to vreme, zatekli pustoš. Srbija je morala da vraća penzije, socijalna davanja koja godinama nisu isplaćivana, da uvodi PDV, red u privredu, pravosuđe. Bio je to ogroman posao, ali su bile i velike nade”, rekao je Zoran Lutovac, predsednik DS u izjavi Agenciji MNA.\nZoran Đinđić ubijen je 12. marta 2003. godine u dvorištu zgrade Vlade Srbije. Za njegovo ubistvo na 40 godina zatvora osuđen je oficir Jedinice za specijalne operacije (JSO) Resora državne bezbednosti Zvezdan Jovanović, a na istu kaznu za organizovanje ubistva osuđen je i komandant JSO Milorad Ulemek.\nPolitička pozadina ubistva Đinđića do danas nije otkrivena.\nPrethodni tekstPomen stradalima u padu helikoptera pre 4 godine sutra u Novom Sadu\nSledeći tekstPočelo merenje koncentracije radona u školama


OECD: Neuspeh pregovora o porezima koštao bi svet 100 milijardi dolara\nAko se države uskoro ne dogovore o novim međunarodnim propisima vezanim za digitalno oporezivanje, svetski BDP će se smanjiti za najmanje jedan odsto. Nastavak međunarodnih sporova oko oporezivanja velikih digitalnih kompanija koštao bi svetsku privredu 100 milijardi dolara, upozoravaju predstavnici OECD-a.\nSvetska privreda bi mogla da padne za više od jedan odsto ako propadnu pregovori o prekograničnom oporezivanju i umesto toga dođe do dalje eskalacije trgovinskih ratova, upozorili su predstavnici Organizacije za ekonomsku saradnju i razvoj (OECD).\nSve veći broj zemalja zahteva da velike, profitabilne multinacionalne kompanije plaćaju pravedne poreze na temelju međunarodnih propisa, s obzirom na prenapregnute budžete usled posledica Kovida-19, ističe se u saopštenju.\nObeshrabriti izbegavanje poreza\nBudući da novi međunarodni poreski režim još nije uspostavljen, sve više država samostalno priprema poreze na digitalne usluge, na šta kabinet američkog predsednika Donalda Trampa odgovara pretnjom da će preduzeti protivmere. U najgorem scenariju, ti sporovi bi mogli da smanje globalni BDP za više od jedan odsto, procenjuju u OECD-u, pod čijim krovom se vode globalni pregovori.\nGubitak ili dobitak od 100 milijardi dolara\nIznos bi mogao dostići i 100 milijardi dolara, ako se uključi važeći minimalni američki porez na dobit ostvarenu u inostranstvu, što bi odgovaralo iznosu od oko četiri odsto prihoda od globalnog korporativnog poreza. Dugoročno, to znači da bi se svetski privredni rast smanjio samo za 0,1 odsto, izračunali su u OECD-u.\nOECED-ov predlog budućeg sporazuma prihvatilo je 140 zemalja koje najavljuju nastavak pregovora. Ključno pitanje koje tek treba da se reši je veličina preduzeća koja će biti podložna obavezi plaćanja poreza, što će olakšati dogovor o tehničkim parametrima, kaže se u saopštenju.


Datum objave: 11.03.2020 14:48 | Autor: Ministarstvo finansija\n11. marta 2020. godine, u prostorijama Ministarstva finansija, Direktorata za finansiranje i ugovaranje sredstava EU pomoći, održan je početni sastanak za projekat “Informisanje javnosti o procesu pristupanja i finansijskoj podršci Evropske unije Crnoj Gori III”. Projekat je finansiran iz Godišnjeg akcionog programa IPA-e za 2017. godinu za Crnu Goru (CAP 2017) u okviru instrumenta pretpristupne podrške (IPA II) i trajaće 24 mjeseca, odnosno do februara 2022. godine.\nSveobuhvatni cilj projekta je unapređivanje znanja i razumijevanja procesa evropskih integracija među građanima i obezbjeđivanje njihove podrške procesu pridruživanja Crne Gore.\nAktivnosti projekta će se odnositi na redizajn i vođenje eu.me web portala i društvenih mreža, kontinuiranu podršku u održavanju i vođenju eu.me web portala, pripremu informacija za potrebe elektronskih časopisa i biltena, organizaciju događaja za potrebe projekta, dizajn i pripremu promotivnog materijala. Pored navedenog planirano je i sprovođenje istraživanja javnog mnjenja, organizacija radionica za relevantne službenike državnih institucija i informativnih događaja za studente, organizacija tematskih kampanja, studijskih posjeta, kao i mnoge druge aktivnosti na umrežavanju i promovisanju projektnih aktivnosti.\nKljučna korisnička institucija je Generalni sekretarijat Vlade Crne Gore – Sektor za informisanje javnosti o Evropskoj uniji i procesu pristupanja Evropskoj uniji.\nUgovor za realizaciju projekta potpisan je sa kompanijom PR&MEDIA Consultancy – PRIME Consultancy DOO Podgorica. Ukupna vrijednost ugovora je 290.000,00 EUR koji se u potpunosti finansira iz sredstava Evropske unije. Projekat će biti implementiran putem indirektnog upravljanja sredstvima EU u Crnoj Gori, gdje je Direktorat za finansiranje i ugovaranje sredstava EU pomoći Ministarstva finansija ugovorno tijelo.\nPočetnom sastanku je, pored predstavnika ugovarača, prisustvovala i predstavnica Generalnog sekretarijata Vlade Crne Gore kao ključne korisničke institucije, te predstavnici Delegacije EU u Crnoj Gori i Kancelarije za evropske integracije. Menadžment projekta i vođa projektnog tima su imali priliku da predstave metodologiju sprovođenja planiranih aktivnosti, a razmatran je i plan rada i razmijenjene su ideje o razvoju projektnih aktivnosti u narednom periodu.


"Hitler je branio cijelu evropsku civilizaciju", kaže profesor filozofije | Mondo.Me Prod\nHitler je branio cijelu evropsku civilizaciju kaze profesor filozofije\n9. July, 05:56\n"Hitler je branio cijelu evropsku civilizaciju", kaže profesor filozofije 0 Podijeli Podijeli na facebook Podijeli na twitter Podijeli na viber Pošalji na mail\n02.12.2019. / 17:47 17:48\n"Hitler je branio cijelu evropsku civilizaciju", kaže profesor filozofije\nIzvor mondo.rs 02.12.2019. / 17:47 17:48\nItalijanski ministar obrazovanja Lorenco Fjoramoti izjavio je danas da će profesoru na državnom univerzitetu u Sieni Emanuelu Kastručiju biti izrečena disciplinska mjera zbog postova na Twitteru u kojima je branio Hitlera.\nFjoramonti je na svom Twitter nalogu napisao da ga je rektor Univerziteta u Sieni Frančesko Frati danas obavijestio da namjerava da preduzme disciplinske mjere protiv profesora Kastručija, prenio je AP.\nKastruči je u odgovoru na svom nalogu napisao: "Hitler je, iako sigurno nije bio svetac, u tom trenutku branio cijelu evropsku civilizaciju''.\nKastručijev odgovor uslijedio je nakon što je objavio fotografiju nacistickog diktatora u pratnji psa.\nProfesor filozofije je napisao: "Rekli su da sam čudovište jer vas nisam obavijestio da sam se borio protiv pravih čudovišta koja danas upravljaju vama, koja dominiraju svijetom."


10 najboljih hotela sa besplatnim parkingom u Ravenna\nHoteli sa besplatnim parkingom - Ravenna, Italija\nHoteli sa besplatnim parkingom - Ravenna\n91 od 258 objekata odgovara vašim filterima. Obriši sve filtere\nBr. 1 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 2 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 3 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nCena koju ste pronašli je za 53% niža od prosečne cene ovog hotela od 118 US$ za noćenje.\nBr. 4 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 5 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 6 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 7 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 8 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 9 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 10 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 11 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 12 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 13 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 14 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 15 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 16 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 17 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 18 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 19 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 20 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 21 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 22 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 23 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna\nBr. 24 od 91 – objekti sa najboljim odnosom cena/kvalitet – Hoteli sa besplatnim parkingom - Ravenna


Pojedine emisije TV Happy zabranjene u Crnoj Gori na šest mjeseci – Centar za razvoj lokalnih medija\nNa šest mjeseci ograničeno je reemitovanje jutarnjeg programa („Dobro jutro Srbijo“ i „Vikend jutro“) kao i sadržaja „Ćirilica“ i „Posle ručka“.\nSavjet Agencije za elektronske medije (AEM) donio je jutros odluku da na šest mjeseci zabrani emitovanje pojedinih emisija televizije Happy.\nOdluka donijeta na današnjoj sjednici Savjeta AEM.\nNa šest mjeseci ograničeno je reemitovanje jutarnjeg programa („Dobro jutro Srbijo“ i „Vikend jutro“) kao i sadržaja „Ćirilica“ i „Posle ručka“\nSavjet AEM-a je u saopštenki naveo da će zbog potrebe sprovođenja neophodnih pravnih procedura, odluka stupiti na snagu tokom naredne sedmice.\n„Odluka je donešena jer je, u prethodnom periodu, učestalo u ovim programskim sadržajima vršeno i omogućavano podsticanje na mržnju, netrpeljivost i diskriminaciju prema pripadnicima crnogorske nacionalnosti. SAEM je imao u vidu da se u navedenim programskim sadržajima koristi pogrdno, uvredljivo ili uznemiravajuće izražavanje koje podstiče intenzivne negativne emocije, iskazivanje neprijateljstva ili želju za diskriminacijom, kao i omalovažavanje ili obezvrjeđivanje pripadnika crnogorske nacionalnosti, negiranjem njihovog nacionalnog identiteta i posebnosti“, navodi se u saopštenju.\nNe dovodeći u pitanje pravo svih emitera da informišu javnost o pitanjima od javnog interesa, kako se dodaje, Savjet Agencije je ocijenio da se u navedenim sadržajima zloupotrebljava pravo na slobodu izražavanja.\n„Cijeneći da se radi o pitanju od javnog interesa, čija zaštita zahtijeva sprovođenja mjera kojima će se suzbiti sporno izražavanje, za koje je konstatovano da postoji kontinuitet, SAEM je zaključio da je opravdano i proporcionalno da se, na period od šest mjeseci, ograniči reemitovanje ovih emisija. Podsjećamo da je Konvencijom o prekograničnoj televiziji (član 7) propisano da svi programski prilozi, u pogledu njihovog prikazivanja i sadržaja, treba da poštuju dostojanstvo ljudskog bića i osnovna prava drugih, kao i da posebno ne smiju neprikladno isticati nasilje ili podsticati rasnu netrpeljivost, kao i da ne smiju sadržati bilo kakvo podsticanje mržnje na osnovu rase, pola, vjere ili nacionalnosti“, zaključuje se u saopštenju.\nNa Happy televiziji, emiteru sa nacionalnom frekvencijom u Srbiji, lider Srpske radikalne stranke i redovan gost te televizije, Vojislav Šešelj početkom godine vrijeđao je pripadnike crnogorske nacionalnosti i poslanicu SDP-a Draginju Vuksanović Stanković.\nZbog uvreda zabranu emitovanja te televizije tražile su brojne političke partije, NVO sektor, a najaviljene su i tužbe.


Rat oko domaćeg\nKrstarica 20. septembra 2002. 00:00\nSvakodnevno „preživljavanje“ porodičnog života podrazumeva mnoge lepe stvari, kao i dnevne probleme. Jedna od stavki koja može da funkcioniše idealno, ali i da predstavlja izvor svakodnevnih zadevica, jeste izrada domaćeg zadatka.\nIako mnoga deca uspešno savlađuju svoju dnevnu obavezu, mnoga druga to čine sa više poteškoća. Naravno, pomoć roditelja je neophodna u oba slučaja, ali se ona nikako ne sme pretvoriti u roditeljsko „drugo školovanje“. Asistencija mame je svakako korisna, ali samo u granicama u kojima ne prerasta u „prežvakavanje“ gradiva i pomaganje čak i kada su u pitanju najbezazleniji problemi. Umesto toga, treba zaista pomoći detetu da nauči – kako da uči.\nZa početak, ne treba se baviti svakim predmetom, već samo onim koji detetu predstavlja problem. Sitnice, poput mesta gde uči i radnog okruženja, ponekad su ključne za nastanak i održavanje radnih navika. Detetu je potrebno da ima svoj prostor za učenje, koji može biti i kuhinjski sto, ali gde će bar neko vreme biti izolovano sa materijom koju savladava.\nTakođe, treba obratiti pažnju na posebne potrebe deteta. Nekoj deci, npr, smeta muzika dok uče, dok će druga sasvim pozitivno reagovati na prijatno zvučno okruženje.\nSituacije u kojima dete postavi pitanje, a vi ne znate odgovor, nikako nisu tragične. Ne treba po svaku cenu smišljati objašnjenje, već zajedno sa detetom sesti i naučiti ga gde i kako može da potraži informaciju u sličnim prilikama. Pravilan stav podrazumeva da dete u svakom trenutku sme da postavi pitanje, i da se ne ustručava zbog nerazumevanja ili neznanja.\nŠkolski dani deteta (posebno oni prvi) umeju da deluju strašno, mada u suštini to nisu. Dovoljno je prisetiti se sebe i svojih „početaka“, pa da celokupna novina događanja postane manje stresna i komplikovana.


Vučić: Jens razume Srbiju, niko nas ne tera u NATO - 05.09.2017, Sputnik Srbija\nVučić: Jens razume Srbiju, niko nas ne tera u NATO\nSrbija će sama da donosi odluke, neće da ide ni u jedan vojni savez i hoće da razvija svoju vojsku, istakao je predsednik Srbije Aleksandar Vučić i poručio da... 05.09.2017, Sputnik Srbija\n07:28 05.09.2017 (Osveženo: 11:46 05.09.2017)\nSrbija će sama da donosi odluke, neće da ide ni u jedan vojni savez i hoće da razvija svoju vojsku, istakao je predsednik Srbije Aleksandar Vučić i poručio da neće samo biti povećane plate vojsci i policiji, već će se izaći da programom izgradnje stanova, kako bi vojnici i policajci lakše rešavali stambeno pitanje.\nVučić je naveo da je i u sedištu NATO-a rekao da Srbija neće biti članica tog vojnog saveza, kao i da generalni sekretar Alijanse Jens Stoltenberg ima razumevanje za to.\nVučić je naznačio da Srbija hoće da razvija svoju armiju, da ona jača, a da vojnici i policajci bolje žive.\n„I biće veliko povećanje plata, uz još neka pozitivna iznenađenja, jer oni moraju lakše da dođu do rešenja stambenih problema. Uskoro ćemo izaći sa programom da im pomognemo i omogućimo gradnju velikog broja stambenih kvadrata, kako bi vojnici i policajci mogli lakše da reše stambeno pitanje“, rekao je predsednik Srbije.\nGovoreći o izjavi američkog senatora Rona Džonsona u vezi sa Humanitarnim centrom u Nišu, Vučić je rekao da je on izneo stavove američke politike.\n„On je izneo ono što čujete od svakog Amerikanca, kao što od svakog Rusa možete da čujete da ne žele Srbiju u NATO-u, oni ne žele da damo diplomatski status Centru u Nišu, kao ni uticaj Rusije ovde. Morao sam da reagujem, Srbija donosi sama odluke“, zaključio je Vučić.


Novčana pomoć Srbima na Kosovu najverovatnije u maju\nDirektor Vladine kancelarije za Kosovo i Metohiju Petar Petković izjavio je da će novčana pomoć Srbima na Kosovu najverovatnije biti isplaćena u maju.\nizvor: Beta, N1 Beograd\nPredsednik Srbije Aleksandar Vučić na sastanku sa predstvnicima Srba sa Kosova (Foto Kim)\n„Svaki nezaposlen Srbin na KiM dobije 200 evra pomoći, dok će svako dete i svaki drugi naš čovek na prostoru Kosova i Metohije dobiti 100 evra… Procenjuje se da ima negde oko 13.000 nezaposlenih. Postoje ljude koji su nezaposleni, a nisu se prijavili na birou. Predstoji taj deo koji se odnosi na pripremu svega onoga da bi došlo do isplate“, rekao je Petković.\nPredsednik Aleksandar Vučić je juče, nakon sastanka sa predstavnicima Srba sa Kosova, najavio da će Beograd finansijski pomoći svim Srbima koji tamo žive.\nPetković je naveo da je tom prilikom dogovorena i rekonstrukcija Kliničko-bolničkog centra u Kosovskoj Mitrovici, izgradnja nove zgrade bolnice u Gračanici, i novog regionalnog puta Jarinje-Kosovska Mitrovica.\nRekao je i da je dogovorena izgradnja novih vrtića, centra Univerziteta u Kosovskoj Mitrovici, od sedam miliona evra, kao i drugih projekata.\n23.05.2022 ’’Blokiraćemo PO dok se našim porodicama ne obezbedi po jedno radno mesto’’ (575)\n24.05.2022 Ništa nije izgubljeno dok se čuje crkveno zvono (187)\n23.05.2022 Orahovac: Pomoć Šarićima za opremanje vinarije (174)\n24.05.2022 "Dok je Đurđevdana biće i Goranaca" (167)\n23.05.2022 Otkrivena laboratorija za proizvodnju narkotika nedaleko od Banjske (158)\nMaj 2022 11 (398)


» Stubovi za sigurnost voćnjaka i vinograda iz Smederevske Palanke "EU za radna mesta i ekonomski razvoj"\nStubovi za sigurnost voćnjaka i vinograda iz Smederevske Palanke\nU kraju poznatom po voćarstvu i vinogradarstvu, u Smederevskoj Palanci, od 2016. godine posluje preduzeće Lum of Frut (Loom of Fruit) koje se bavi proizvodnjom prefabrikovanog betona. Skoro 95 posto ukupne proizvodnje ovog preduzeća čine stubovi za protivgradne mreže i ograđivanje jer kako kažu, cilj im je da postanu glavni stub poljoprivrednicima kako u Srbiji, tako i u regionu u sigurnosti njihovih voćnjaka i vinograda.\n„Evropske zemlje se zaštitom voća, odnosno postavljanjem protivgradnih sistema kao i sistema protiv viška vode bave već pola veka a mi dosta kaskamo za njima”, kaže Nikola Marinković, direktor preduzeća Loom of Fruit objašnjavajući da voćarstvo u poslednjih par godina u Srbiji doživljava ekspanziju pa tako i potreba za zaštitom od vremenskih nepogoda.\n„Tokom prve tri godine poslovanja polako smo se probijali na domaćem tržištu gde je potražnja stalno rasla, da bi prošle godine počeli intenzivno da izvozimo i to u zemlje u okruženju, Makedoniju, Bosnu i Hercegovinu, Albaniju, Rumuniju, Mađarsku, Poljsku, ali i smo išli i do Moldavije, Austrije, a pred sam kraj 2020. naši stubovi su otišli i put Nemačke”, kaže Marinković.\nPreduzeće je počelo rad sa jednom linijom odnosno jednim kalupom u koji se izliva betonski stub u komadu u celoj dužini koji se onda seče, posebnim alatom, na potrebnu meru. Tokom vremena i porastom potražnje u preduzeće je uvedeno još dve proizvodne linije ali je za dalji razvoj poslovanja još jedna mašina za sečenje postala neophodna.\nJavnim pozivom koji je raspisao EU PRO program za dodelu bespovratnih sredstava Evropske unije malom biznisu u Srbiji bio je prava prilika za preduzeće Loom of Fruit.\n„Bila nam je potrebna još jedna mašina za sečenje što nam je EU PRO program i omogućio pa samim tim i olakšao proces proizvodnje ali i omogućio da brže isporučimo robu klijentima i skratimo radno vreme koje zaposleni ostaju na poslu”, ističe direktor preduzeća.\nMiloš Jovanović, koji četiri godine radi u preduzeću Loom of Fruit objašnjava da je nova mašina znatno unapredila i sam proces rada jer se veliki deo radi na kompjuteru, rez koji mašina pravi je precizniji a posao je i ubrzan i olakšan”, kaže Jovanović.\nDirektor Nikola Marinković još kaže da je Srbija je nekada bila jako dobra u proizvodnji prefabrikovanog betona, ali u kriznim vremenima to je sve stalo kao i mnoge druge industrijske grane. Ipak u poslednjih petnaestak godina vraćamo se vodeće pozicije. „Srbija i naše firme su dovoljno konkurente i po kvalitetu i po ceni, a drugim privrednicima samo mogu da poručim da su upornost i strpljenje ono što će doneti rezultat”, kaže Nikola Marinković.\nPreduzeće Loom of Fruit u ovom trenutku ima tri proizvodne linije, dve duge 81 metar i jednu od 67,5 metara koje proizvode stubove za protivgradnu zaštitu u četiri dimenzije. Na godišnjem nivou mogu da proizvedu toliko stubova da se pokrije hiljadu hektara zemljišta.\nKao deo društveno odgovornih aktivnosti, preduzeće Loom of Fruit je donirala Udruženju građana “Business Innovation Programs“- BIPS iz Beograda armirano-betonskie stubove za 1,3 hektara pod plantažama jagoda u selu Badnjevac u opštini Batočina. BIPS je inače tokom 2018. godine formirao socijalno preduzeće “BIPS-agrar” koje je u okviru EU programa “Smart Start” dobilo značajnu finansijsku i tehničku podršku za uspostavljanje plantažnog uzgoja jagoda. Donacija kompanije Loom of Fruit omogućila je ograđivanje plantaže, a 2020. godine završena je prva berba jagoda koja je nadmašila prethodno definisane ciljeve ovog socio-preduzetničkog poduhvata namenjenog ekonomskom osnaživanju mladih i žena iz ruralnog područja. Uz to i Poljoprivredna škola je dobila 22 betonska stuba za voćnjake, a novačana donacija je uručena i Kulturnom centru u Smederevskoj Palanci.


Počinje objavljivanje “FinCEN dosijea” o sumnjivim transakcijama, učestvuje i KRIK\nMeđunarodni konzorcijum istraživačkih novinara (ICIJ) i portal Bazfid njuz (BuzzFeed News) saopštili su da počinju s objavljivanjem rezultata istraživanja poverljivih dokumenata iz američkog Ministarstva finansija o sumnjivim novčanim transakcijama širom sveta.\nDo “FinCEN dosijea”, koji otkrivaju razmere tokova “prljavog” novca širom sveta, došli su novinari američkog Bazfida koji su ih podelili sa ICIJ i sa više od 400 novinara iz 108 redakcija u 88 država.\nDokumenti otkrivaju novčane transakcije od 1999. do 2017. godine koje su finansijske institucije označile kao sumnjive zbog mogućeg pranja novca ili druge kriminalne aktivnosti i prijavile ih FinCEN-u.\n“FinCEN dosijei” pokazuju da su banke u tom periodu otkrile sumnjive novčane transakcije širom planete u ukupnom iznosu više od dve hiljade milijardi dolara.\nMeđu njima su i transakcije u ukupnoj vrednosti od 514 milijardi dolara u banci Džej Pi Morgan (JPMorgan) i 1,3 hiljade milijardi dolara u Dojče banci, navodi ICIJ.\nProcureli dokumenti su otkrili kako su neke od najvećih svetskih banaka omogućavale kriminalcima da prebacuju “prljav novac” širom sveta, navodi Bi-Bi-Si.\nOtkrili su i kako su ruski oligarsi koristili banke da izbegnu sankcije koje je trebalo da ih spreče da prebacuju novac u zapadne zemlje, dodaje britanski javni servis.\nICIJ navodi da su među pet banaka koje se najčešće pojavljuju u “FinCEN dosijeima” Dojče bank, Benk of Njujork melon, Standard čarterd, Džej Pi Morgan i HSBC, koje su, kako piše u dokumentima, više puta kršile zvanična obećanja da će postupati ispravno.\nTe banke su nastavile da izvršavaju transakcije kriminalaca, oligarha i korumpiranih političara, iako su ih američke vlasti već bile kaznile jer nisu uspele da zaustave tokove prljavog novca, navodi KRIK.\nDokumenta, dodaje KRIK, otkrivaju korupcionaške afere koje su osakatile ekonomije u Africi i Istočnoj Evropi, misteriozne i fiktivne kompanije koje prevarantima pomažu da prevare male porodične kompanije i usamljene penzionere, pljačkaše grobnica koji su založili drevne budističke predmete galerijama u Njujorku, venecuelanske tajkune koji ispumpavaju novac namenjen lokalnom stanovništvu za socijalno stanovanje i škole.\nPortal Bazfid nije otkrio identitet uzbunjivača koji mu je dostavio dokumenta.\nMe]utim, zaposlena u FinCEN Natali Edvards, uhapšena u oktobru 2018. godine, priznala je u januaru da je prekršila zakon tako što je učinila javnim izveštaje o sumnjivim transkacijama. Advokat Edvards je tada izjavio da je ona to učinila jer je smatrala da se vladine agencije nisu na adekvatan način bavile bitnim stvarima, prenosi KRIK.\n“Otišla je u medije i rekla: ‘Ako ne mogu da verujem da će ovo da reše vladini službenici, mislim da mogu da verujem medijima da će to da urade i da skrenu pažnju američkog naroda'”, rekao je advokat Edvards kojoj će presuda biti izrečena u oktobru.


PKS: Biznismeni iz čitavog sveta mogu u Srbiju i bez PCR testa | Insajder\nPoslovni ljudi iz čitavog sveta, strani i domaći državljani koji u Srbiju dolaze zbog posla, na inicijativu Privredne komore Srbije, granicu mogu da pređu po pojednostavljenoj proceduri, drugačijoj od pravila koja važe za ostale putnike, saopštila je danas PKS.\nVlada Srbije je na inicijativu PKS stranim i domaćim državljanima koji iz poslovnih razloga dolaze u Srbiju omogućila da pređu granicu uz prethodnu najavu Кomori, a da naknadno, u roku od 24 sata po ulasku u zemlju, pribave i dostave negativan brzi antigenski test na prisustvo virusa SARS-Cov-2, koji je izdala referentna laboratorija Srbije.\n"Srbija je, i u ovim okolnostima kada većina zemalja propisuje dodatna ograničenja, našla način da, uz uvažanje epidemioloških mera, poslovnim ljudima iz celog sveta, kompanijama ovde već prisutnim i onima koje dolaze zbog budućih poslova, pojednostavljenjem procedura za ulazak u zemlju, olakša poslovanje, uz podršku PKS u obavljanju potrebnih formalnosti", izjavio je predsednik PKS Marko Čadež.\nDodao je da poslovna putovanja i kontakti privrednika nisu stvar izbora, već potreba biznisa i izrazio nadu da će primer Srbije slediti i druge države, kako bi kompanije svuda u svetu, i u uslovima globalne zdravstvene krize, završavale poslove uz što manje troškova i gubitka vremena i iz pandemije izašle sa što manje posledica.\nPo novim pravilima vlasnici, menadžeri i zaposleni u njihovim kompanijama koji nameravaju da iz poslovnih razloga dođu u Srbiju, a prilikom ulaska ne poseduju negativan RT-PCR test na virus SARS-CoV-2, koji je izdala referentna laboratorija države iz koje dolaze, ne stariji od 48 časova, treba da najave svoj dolazak PKS koja će o tome blagovremeno obavestiti graničnu policiju, kako bi im bio omogućen prelazak granice.\nOni će posle ulasku u Srbiju raditi brzi antigenski test u srpskoj referentnoj laboratoriji, dostaviti ga Кomori i ukoliko je negativan nastaviti planirane aktivnosti.\nZa najavu dolaska i sve potrebne informacije i podršku potrebno je da se obrate PKS 48 sati pre planiranog ulaska u Srbiju putem mejla [email protected] Zahtev koji se upućuje PKS treba da sadrži osnovne podatke o putniku, kratak opis poslovnih razloga ulaska u Srbiju, adresu na kojoj će boraviti.\nNove procedure neće se primenjivati na poslovne ljude koji dolaze iz Albanije, Bosne i Hercegovine, Bugarske, Crne Gore i Severne Makedonije, a kojima je prethodnom odlukom omogućen ulazak u Srbiju bez PCR testa.\nU Srbiji mogu ući i svi oni koji imaju negativan RT-PCR test na virus SARS-CoV-2, koji im je izdala referentna laboratorija države iz koje dolaze, ne stariji od 48 časova.


Papa ukorio države koje proizvode oružje, a odbijaju izbeglice - Sputnjik Srbija\n18:41 12 Jul 2020\nPapa ukorio države koje proizvode oružje, a odbijaju izbeglice\n22:46 29.09.2019 Preuzmite kraći link\nPapa Franja osudio je danas zemlje proizvođače oružja da izazivaju ratove u svetu, a onda odbijaju da prime izbeglice koje beže od tih sukoba.\n"Ratovi pogađaju samo neke regione sveta, a oružja rata se proizvode i prodaju u drugim regionima, a onda oni koji ga proizvode ne žele da prime izbeglice, koje su nastale kao posledica ovih sukoba", rekao je papa Franja na Trgu Svetog Petra, gde se okupilo oko 40.000 vernika.\nOn je, takođe, povodom obeležavanja Svetskog dana migranata i izbeglica, otkrio veliku statuu na Trgu Svetog Petra koja pokazuje desetine migranata i izbeglica, pripadnika različitih vera iz različitih istorijskih perioda, preneo je Tanjug.\nPapa je tokom današnje mise, kojoj su prisustvovali brojni imigranti i grupe koje im pomažu, rekao da svet postaje sve više "elitistički i okrutan prema onima koji su isključeni" i poručio da je dužnost hrišćana da brinu o svima koji su ostavljeni u "odbačenoj kulturi", koja se ukorenjuje u društvu, prenosi Rojters.\nPapa Franja često se sukobljavao oko migracione politike sa američkim predsednikom Donaldom Trampom i antimigrantskim političarima u Evropi.


Zajednička akcija Uprave policije MUP-a KS i Službe za poslove sa strancima BiH | MUP\nDanas je u prostorijama MUP-a Kantona Sarajevo, povodom zajedničke akcije Uprave policije MUP-a KS i Službe za poslove sa strancima provedene sa ciljem sprečavanja i sankcionisanja svih oblika nezakonitog ponašanja migranata, te njihovog stavljanja pod nadzor, policijski komesar Milorad Bašić održao press-konferenciju.\nTom prilikom je informisao prisutne novinare da je dana 10.07.2019. godine u poslijepodnevnim satima, policijski službenici Uprave policije MUP-a KS i inspektori Službe za poslove sa strancima, postupili su po prethodno sačinjenom Planu, donesenom od strane direktora Službe za poslove sa strancima i policijskog komesara Uprave policije.\nU toku akcije, pronađena su 132 migranta, od kojih je 110 pronađeno na području autobuske i željezničke stanice u Sarajevu, a 22 na autobuskom terminalu Ilidža. Od navedenog broja 129 migranata je smješteno u prihvatni centar u Ušivku. 3 migranta koja su sklona remećenju javnog reda i mira i vršenju nasilja, su stavljena pod nadzor u Imigracioni centar u Istočnom Sarajevu, te im je izrečena mjera protjerivanja s ciljem njihovog udaljenja iz Bosne i Hercegovine.\nTakođer, policijski komesar Bašić se osvrnuo i na jutrošnje događaje na području Kantona Sarajevo, a koji se odnose na pronalazak dva beživotna tijela u hotelu u sarajevskom naselju Vraca, te slučaj nanošenja teških tjelesnih povreda na području općine Novo Sarajevo.


Pandemija ubrzala digitalizaciju procesa nastave – Portal Nikšić\nPandemija ubrzala digitalizaciju…\nPandemija ubrzala digitalizaciju procesa nastave\nIz te visokoškolske ustanove, saopšteno je da je pandemija uslovila da od deset odsto aktivnih studenata Univerziteta u martu, danas visokoškolci u punom kapacitetu koriste onlajn servise Centra informacionog sistema (CIS) UCG, prenosi MINA.\n,,Od početka pandemije, Centar je u prvi plan stavio komunikaciju između studenata i nastavnog kadra, aktuelizovao ranije razvijene distance learning (DL) servise, odnosno servise za učenje na daljinu, inovirao i izradio nove infrastrukture, koje bi mogle na najadekvatniji način odgovoriti izazovima i okolnostima koje je nametnula pandemija”, kazali su iz Univerziteta.\n,,Samo u prvom roku je više od 3,7 hiljada kandidata završilo prijavu putem ovog sistema. Od početka nastavne godine, 11 hiljaa studenata je koristilo DL platformu, a u prosjeku se realizuje više od 20 video konferencija svakoga dana”, naveli su uz UCG.\n,, Sa ciljem da se olakša nastavnom osoblju, obučen je i tim IT administratora univerzitetskih jedinica sa kojima je CIS kreirao pojedinačne kurseve na DL platformi i dodjeljivao adekvatna prava profesorima i studentima”, kazali su iz UCG.\nOni su naveli da je za rješavanje svih problema onlajn nastave u najbržem roku, kako za studente tako i za profesore, pokrenuta korisnička podrška na mejlu: nastava@ucg.ac.me .\n,,S obzirom na to da nastavni proces zahtijeva audio vizuelni kontakt, CIS je kreirao klaster od 14 BigBlueButton servera koji omogućavaju video konferencije i integrisao ga sa instaliranom DL platformom”, istakli su iz Univerziteta.\n“Pored svih ovih aktivnosti, zaposleni CIS-a su radili i na inoviranju zvaničnog sajta UCG, aplikaciji studenske službe i finansija, obračuna opterećenja zaposlenih, pripreme za sprovođenje fiskalizacije, redovnog održavanja servera, ostalih servisa i linkova između jedinica, kao i rekonstrukciju glavne sistem sale CIS-a Univerziteta Crne Gore”, kazali su iz UCG-a.


Osvježeno 4. juni/lipanj, 2015.\nOsobe povezane sa organizacijama koje su međunarodno priznate kao terorističke, upotrebljavaju internet i društvene mreže kako bi regrutovali mlade sa Kosova, kažu u Policiji Kosova.\nFatos Makoli, direktor Odeljenja za antiterorizam pri kosovskoj policiji, ističe da te osobe biraju pojedince na osnovu njihovih profila a onda počnu komunikaciju sa njima. Špend Kursani iz kosovskog Centra za bezbednosne studije, ocenjuje da internet održava i povezuje ekstremističke krugove na Kosovu.\nPreko 40 građana Kosova poginulo je u borbama u Siriji i Iraku, ratujući na strani Al-Nusre i Islamske države, a na osnovu podataka policije, oko 250 Albanaca sa Kosova učestvovalo je u ratištima na Bliskom Istoku.\nRegrutacija mladih sa Kosova putem interneta od strane organizacija kao što su Islamska država i Al Nusra, predstavlja rizik, a poslednji slučaj koji to dokazuje jeste pokušaj dveju maloletnih devojčica iz Vitine na Kosovu da tokom marta ove godine odu za Siriju.\nS druge strane, Špend Kursani iz Centra za bezbednosne studije kaže da je internet glavni instrument za regrutovanje, zato što se preko njega lako može 'isprati mozak'.\n"Internet povezuje ceo krug ekstremista na Kosovu, 24 sata, razmenjuju informacije uvezi ISIS-a koristeći se kodiranim porukama.. Internet se upotrebljava za regrutovanje i za proveru informacija da li su regruti sigurni kako bi se utvrdilo da ih država nije poslala kao špijune", kaže Kursani.\nKursani smatra, pak, da država treba da investira u materijal koji obara naraciju ISIS-a, ukoliko oni tvrde da vode pravedni rat. A ako se njihovi kanali blokiraju, onda je teško pratiti te ljude, ističe Kursani.\nInače, u četvrtak na Kosovu boravi general John Allen, specijalni izaslanik američkog predsednika za globalnu koaliciju u borbi protiv "Islamske države". Posle Kosova, on će posetiti Crnu Goru, Bosnu i Hercegovinu i Hrvatsku.\nPredsednica Kosova, Atifete Jahjaga i general John Allen, specijalni izaslanik američkog predsednika za globalnu koaliciju u borbi protiv Islamske države, složili su se u četvrtak u Prištini da je razmena podataka i informacija važna kako bi se sprečio odlazak građana na strana ratišta. Allen je u četvrtak započeo posetu regionu, a nakon Kosova posetiće Crnu Goru, Bosnu i Herecegovinu i Hrvatsku. Oni su takodje razgovarali i o mogućnostima za proširivanje i produbljivanje pristupa zajednicama koje mogu biti rizikovane od radikalizma.


Svetska ekonomija na putu da obori rekord: Sve bliže cifri od 100 biliona dolara - Biznis Telegraf.rs\n26/12/21 | 11:00\nIstraživanje prikuplja ekonomske prognoze za 191 zemlju do 2036. godine, nalitičari kažu da je, uprkos pojavljivanju omikrona, "dosta poboljšan imunitet u mnogim zemljama"\nGlobalna ekonomska proizvodnja će, prvi put u istoriji, sledeće godine premašiti nivo od 100 biliona dolara, uprkos dugotrajnim posledicama pandemije kovida-19.\nTo pokazuje novi izveštaj jedne konsultantske kuće sa sedištem u Velikoj Britaniji, a prenosi RT.\n"Pre godinu dana smo se nadali da će ekonomski efekti pandemije nestati relativno brzo. I u jednom smislu jesu. Sada očekujemo da će svetski BDP u dolarima u 2022. biti veći nego pre pandemije i da će dostići više od 100 biliona dolara, po prvi put. Prošle godine smo predviđali da će to biti dostignuto tek 2024.", naveo je Centar za ekonomska i poslovna istraživanja (CEBR), u svojoj godišnjoj tabeli Svetske ekonomske lige 2022. godine.\nIstraživanje prikuplja ekonomske prognoze za 191 zemlju do 2036. godine. Analitičari kažu da je, uprkos pojavljivanju omikrona, "dosta poboljšan imunitet u mnogim zemljama, što omogućava manje stroga ograničenja".\nDodaje se i da veća ekonomska prilagodljivost znači manje "udarce", nego 2020. CEBR kaže da će inflacija biti pitanje broj jedan u narednim godinama.\n- Važno pitanje za 2020. je kako se svetske ekonomije nose sa inflacijom, koja je sada dostigla 6,8 odsto u SAD - rekao je zamenik predsednika, Daglas Mekvilijams, a citira Rojters.\nPrema izveštaju, Kina je na putu da pretekne SAD kao najveća svetska ekonomija u dolarima 2030. Predviđa se da će Indija preteći Francusku sledeće godine, dok bi Velika Britanija mogla da povrati svoje mesto kao šesta najveća svetska ekonomija 2023. godine.\nIzveštaj takođe govori da bi Nemačka mogla da pretekne Japan u pogledu ekonomske proizvodnje oko 2033. godine. Prognozira se i da će Rusija ući u prvih 10 do 2036. Analitičari CEBR-a upozoravaju i na recesiju u periodu između 2023. i 2024. godine.\nČaj 350, gazirani sok 330 dinara, a dodatno plaćate i šlag: Još jedan račun s Kopaonika kruži mrežom\n"Evropa treba da se pogleda u ogledalo, umesto što krivi nas za probleme sa gasom"


Operativni lideri moraju da ispune kratkoročne ciljeve, savladaju svoju funkcionalnu oblast i stvore stabilnost za usredsređeno sprovođenje.\nS druge strane, strateški lideri moraju donositi odluke kojima se posao pozicionira za budućnost, istovremeno zadovoljavajući trenutne zahteve. Moraju da se usresrede na više aspekata poslovanja, umesto da osiguraju uspeh u jednoj oblasti. I, obično su strateški lideri uključeni u stvaranje značajnih organizacionih promena. Ova razlika znači da će izazovi sa kojima se suočavaju strateški lideri takođe biti različiti zazov i značaj strateškog liderstva danas, piše wiso.rs.\nKao strateški lider, morate da budete u mogućnosti da ponudite smernice koje ljudima omogućavaju da shvate svetske i kolektivne izazove, kao i da objasnite kako će se tim u celini sa njima suočiti.\nBiti strateški lider znači imati sposobnost razumevanja situacije bez obzira koliko složeni i dvosmisleni bili uslovi. Ovo je posebno kritično u današnjem složenom i poremećenom okruženju: pandemija COVID-19, eksplozija rasnih tenzija, globalni trgovinski ratovi, preokreti u industriji i još mnogo toga. Ova turbulencija stvara pritisak na organizaciju u celini, a posebno na lidere koji su odgovorni za predvođenje kroz promene i inovacije.\nIntenzivne krize i brze promene otkrivaju nedostatke u strategijama organizacija, spremnosti i sposobnosti brzog reagovanja. Pažljivo razvijeni dugoročni planovi mogu zastareti preko noći jer se suočavamo sa budućnošću koja se nesumnjivo razlikuje od one koju smo očekivali.\nKada se grupa suoči sa izazovom koji ima potencijal da stvori prepreke, često je prvi instinkt vođe da ponudi svoje lične stavove i ideje za rešavanje situacije. Ono što ljudi često ne shvataju je da kada jedna osoba grupi nametne svoje lično gledište na situaciju, to dovodi do zajedničkog nerazumevanja situacije i može ometati budući napredak. Strateško liderstvo se neće dogoditi ako se svi ne pridruže i ne krenu u istom smeru, posvećeni opstanku celine.\nKao lider u ovim vremenima ekstremnih preokreta, kako treba o ulozi razmišljati drugačije da bi se prevazišli strateški izazovi liderstva?\nStrateško razmišljanje je sposobnost davanja prioriteta i upravljanja paradoksom s obzirom na složeni odnos između organizacije i njenog tržišnog ekosistema. Umesto da sami pokušavaju da reše izazove, lideri koji razmišljaju strateški pozivaju unutrašnje i spoljne stručnjake da iznesu svoju mudrost na sto, gde se može pažljivo razmotriti i testirati.\nPojedinci koji rešavaju izazove strateškog liderstva ne oslanjaju se samo na ono što je funkcionisalo u prošlosti, već su uzbuđeni mogućnostima da testiraju potpuno nove pristupe. Umesto da čekaju da ih iznenadi, oni se udubljuju u planiranje scenarija, uče o budućim trendovima i zamišljaju kako mogu da utiču na svet u svoju korist.\nLideri koji istrajavaju kroz izazov za izazovom, u osnovi su učenici, a znanje upijaju svuda i od svih. Pozdravljaju nove ideje, rasprave, pa čak i kontroverze, jer znaju da je stajanje u mestu najsigurniji način da se iza izvan njih. Umesto da se koncentrišu na učvršćivanje moći, oni uključuju druge u saradnju, jer je nagrada koju traže beskrajno veća od onoga što trenutno poseduju.\nStrateško delovanje je preduzimanje odlučnih i pravovremenih radnji koje su usklađene sa ostatkom organizacije i u skladu sa strateškim pravcem.\nRešavanje strateških izazova liderstva danas znači delanje brzinom promena. Nije korisno sedeti u konferencijskoj sali ili na Zoom pozivu, provodeći mesece smišljajući svoju digitalnu strategiju dok vas svet pretiče i vrata ka prilikama se zatvaraju. Lideri su dugo vremena provodili rešavajući izazove i razvijajući strategije s idejom da je imati dobro promišljenu strategiju bolje nego nemati strategiju.\nUmesto toga, lideri koji strateški razmišljaju i delaju neprestano uče i delaju. Ne plaše se ponovne strategije dok uče nove stvari i pažljivi su da posvete toliko pažnje delovima strategije koji nisu funkcionisali kao onima koji jesu. Stvari koje ne rade kako je planirano ukazuju na to da je potrebno više učenja.\nProces rešavanja strateških izazova i sprovođenja neophodnih promena zahteva od lidera da utiču na druge. Postoje jasni dokazi da većina izvođenja promena propadne. Iako je nekoliko projekata izvođenja promena loše zamišljeno ili vremenski neprimereno, više neuspeha u promenama može se pripisati nemogućnosti lidera da utiču na ključne aktere u i izvan organizacije da uoče promene.\nJasno je da će novi izazovi strateškog liderstva zahtevati nove sposobnosti organizacije. Prilagodljivu organizaciju karakterišu ljudi koji uskaču tamo gde su potrebni bez brige oko toga ko dobija zasluge. Prepreke su uklonjene tako da ljudi koji znaju šta treba da rade mogu to da učine.\nDa bi strateški uticala, organizaciji je potrebna kultura koja podržava zajedničko rešavanje problema i oslanja se na visok nivo posvećenosti ljudi da će nesebično raditi prave stvari.\nKada lideri strateški razmišljaju, deluju i utiču, sposobni su da zbliže pojedince u organizaciji i izgrade poverenje u viziju i ciljeve.\nKada se prepoznaju prilike i izazovi strateškog liderstva i pronalaze načini da se one usvoje za rešavanje izazova strateškog liderstva, možete igrati ključnu ulogu u pružanju podrške dugoročnom uspehu vaše organizacije.\nVEROVALI ILI NE Jedan hrčak u Nemačkoj trguje kriptovalutama i za isto vreme OSTVARIO VEĆI PROFIT i od bitkoina i od berze